Tenkovi na ulicama Washingtona, spremni i borbeni avioni – Haber.ba\nPentagon prošle godine saopćio da gusjenice mogu oštetiti gradske puteve\nAmerički predsjednik Donald Tramp (Trump) raspoređuje tenkove, bombardere i drugu ratnu mašineriju za proslavu Dana nezavisnosti – 4. jula, koja tradicionalno iskazuje njenu vojnu moć.\nPentagon pokušava organizirati prelete B-2 Stealth bombardera i drugih vojnih aviona iznad Nacionalnog mola, parka u kojem se okupljaju građani u Vašingtonu. Na paradi će učestvovati borbeni avioni F-35 i F-18, akrobatski tim “Plavi anđeli”, helikopteri vojske i obalske straže i Marine V-22 Osprey.\nDva borbena vozila viđena su u u blizini Linkolnovog memorijalnog centra, gdje će Trump održati govor o proslavi Dana nezavisnosti.\nMali broj borbenih tenkova “Abrams” od 60 tona poslat je u Vašington željeznicom, kako bi bili postavljeni u blizini Nacionalnog mola, iako je vlada Distrikta Kolumbija uzvratila verbalnom salvom.\nUoči parade američka vojska pozvala je građane Vašingtona da “ne paniče” ako vide tenkove na ulicama.\nPukovnik Sanset Belinski rekao je kako će stanovnici “vidjeti vozila koja se kreću njihovim krajem, ali da ne trebaju paničiti”.\n“Tanks, but no tanks” (Tenkovi, ali ne tenkovi), napisali su oni na nalogu na Twitteru, što se može protumačiti i kao igra riječi, jer se kod izgovaranja riječ “tanks” može tumačiti i kao “hvala”, pa bi poruka mogla glasiti i “Hvala, ali ne tenkovi”.\nPodsjećaju da je Pentagon prošle godine saopćio da gusjenice tenkova mogu oštetiti gradske puteve. Iznad Nacionalnog mola pojavit će se i predsjednikov avion “Air Force One” te “Marine One” helikopter,piše Avaz\nTramp, koji je objavio događaj kao “Pozdrav Americi”, naveo je kako su vojni lideri “oduševljeni” što će učestvovati.\nTeme:Dan nezavisnosti, Donald Trump, izdvojeno, SAD, Washington


Sud potvrdio presudu aktivistima Inicijative mladih – Javni servis\nSud potvrdio presudu aktivistima Inicijative mladih\nJavni ServisOktobar 30, 2018\nPrekršajni apelacioni sud potvrdio je presudu kojom je osam aktivistkinja i aktivista Inicijative mladih za ljudska prava (YIHR) osuđeno za kršenje javnog reda i mira zbog toga što su razvili transparent “Ratni zločinci da zaćute da bi se progovorilo o žrtvama” i duvali u pištaljke za vreme govora Veselina Šljivančanina na tribini SNS-a.\nAktivisti Inicijative osuđeni su zbog kršenja Zakona o javnom redu i miru na novčane kazne od po 50.000 dinara, jer su na tribini u Beški na kojoj je govorio Šljivančanin razvukli transparent “Ratni zločinci da zaćute da bi se progovorilo o žrtvama” i izrazili protest duvanjem u pištaljke.\nKako je saopštila Inicijativa, Prekršajni apelacioni sud je posebno potvrdio deo presude koji navodi da je činjenica da su aktivistkinje i aktivisti Inicijative nakon toga dobili batine potpuno irelevantna za ovaj sud i ovu presudu.\n“Ova presuda samo je potvrdila izjave zvaničnika Srpske napredne stranke, pre svega predsednika Vučića, ali i Nebojše Stefanovića, koji su neposredno nakon događaja utvrdili da se radi o kršenju Zakona o javnom redu i miru. Predsednik države, ministar policije i predsednik opštine otvoreno su stali u odbranu Šljivančanina i osudili Inicijativine aktiviste u svojim izjavama. Tužilaštvo i prekršajni sud nastavili su zadatim putem”, navode predstavnici YIHR.\nDodaje se da će osuđeni aktivisti i aktivistkinje će podneti ustavnu žalbu zbog kršenja prava na pravično suđenje i slobode izražavanja, i u krajnjem slučaju se, kako kažu, obratiti Evropskom sudu za ljudska prava.\nAktivisti su najavili da će “protiv državne podrške ratnim zločincima, ratnog huškanja, politizovanog sudstva i represije nad aktivistima za ljudska prava stati u četvrtak u 18 časova na mestu odakle se na mir poziva poslednjih 27 godina – na platou između zgrade Predsedništva i Starog dvora”.


peljesac most vatromet 2 foto Tanjug AP\nU "Hrvatskim cestama" su Jutarnjem listu potvrdili da je danas započeo tehnički pregled mosta koji bi trebalo da bude završen do 31. januara. Iako se formalni završetak radova računa nakon završetka tehničkog pregleda, jer se tokom pregleda mogu utvrditi neki nedostaci koje treba dodatno ispraviti, već danas se zapravo može reći da su radovi gotovi, prenosi Jutarnji list.\nKineska kompanija CRBC izgradnju mosta Pelješac započela je 30. jula 2018. Godine. Tog dana je predsednik uprave "Hrvatskih cesta" Josip Škorić predstavnicima CRBC-a u Stonu predao svu dokumentaciju, otvoren je dnevnik radova i potpisan zapisnik o uvođenju kineskog izvođača u posao. Rok za završetak radova bio je 36 meseci i 29 dana. Iako u taj rok ulazi i obavljanje tehničkog pregleda može se reći da je izgradnja mosta trajala 52 dana duže od planiranog.\nMeđutim, kada se uzme u obzir da su radovi nekoliko meseci stajali zbog epidemije koronavirusa može se reći da je most završen pre utvrđenog roka. Nakon uspešnog završetka tehničkog pregleda sledi postupak ishođenja svih potrebnih dozvola za most.\nPrema poslednjim zvaničnim najavama iz "Hrvatskih cesta", na leto će u saobraćaj biti pušten spojni put od Jadranske magistrale do mosta, most Pelješac kao i novi pelješki put od mosta do čvora Prapratno. Preostali deo ceste, od stonske obilaznice do mesta Doli trebalo bi da bude završen najkasnije do kraja ove godine.\nPelješki most Pelješac Završeni radovi


Devojčica se ušunjala u avion i odletela za Sankt Peterburg\nDevojčica stara deset godina uspela je da se ukrca u avion i pobegne iz Moskve u Sankt Peterburg bez ličnih dokumenata i karte, saopštila je danas ruska saobraćajna policija.\nKako se navodi u saopštenju, desetogodišnjakinja je u utorak krenula u školu, ali se nije vratila.\nOna je došla na medjunarodni aerodrom Vnukovo u Moskvi, gde se umešala medju putnike i neopaženo ušla u avion za Sankt Peterburg.\nPolicija je saopštila da je devojčica ušla u letelicu zajedno sa velikom porodicom sa decom. Zaposleni na aerodromu u Sankt Peterburgu primetili su da devojčica luta bez pratnje po aerodromskoj zgradi.\nOmbudsman za prava deteta Pavel Astakov je upozorio da način na koji je devojčica uspela da se ukrca u avion dovodi u pitanje bezbednost na ruskim aerodromima.


Malo iza deset sati na Aerodrom Tuzla spustio se Wizzairov bazni avion koji je sinoć iz Berlina preusmjeren za Sarajevo.\nOno što je posebno zanimljivo je da je let trajao ukupno 15 minuta. Bilo bi fantastično kad bi se moglo tako brzo putovat između ova dva grada ali u stvarnosti, zbog aerodromskih procedura, ukupno vrijeme putovanja trajalo bi duže nego cestom.\nInače, vazdušna udaljenost između ova dva aerodroma je svega 77 km pa je avion kada je dostigao visinu od 3400 metara odmah počeo sa spuštanjem – pišu Tuzlarije.net.\nPrevious Načelnik Općine Novi Grad: Pokrenut je novi val što se vidi po više od 5.000 radnih mjesta\nNext Vučić mora saopćiti da Kosovo više nije dio Srbije, a RS je samo bosanski entitet


20.10.2018 19:59 | Srna\nBihać - Građani Bihaća blokirali su večeras magistralni put Sarajevo-Bihać i autobusku stanicu kako bi spriječili dolazak migranata u grad.\nViše hiljada ljudi okupilo se danas u centru Bihaća zahtijevajući izmještanje ilegalnih migranata iz grada, kao i sprečavanje priliva novih ilegalnih migranata u Unsko-sanski kanton, prenose federalni mediji.\nJedan od organizatora protesta Sejo Ramić direktno odgovornim za stanje u Bihaću smatra Savjet ministara i Ministarstvo bezbjednosti BiH.\n"Oni su odavno trebali odrediti lokaciju na kojoj će migranti biti izmješteni i imati uslove dostojne čovjeka. Trenutno, migranti imaju veće slobode nego građani Bihaća. Nedavno je napadnut gimnazijalac pod prijetnjom nožem i opljačkan. Provaljeno je i u osnovnu školu", rekao je Ramić.\nOn je zatražio proglašavanje vanrednog stanja i hitnu sjednicu Vlade Unsko-sanskog kantona na kojoj će biti donesene odluke kojima se od vlasti na nivou BiH traži hitno izmještanje migranata iz Bihaća.\n"Mi ćemo izraziti građansku nepošnost ukoliko se ovo stanje ne riješi i to kroz blokadu institucija BiH, blokadom puteva, graničnih prelaza. Sve ono što inače ne želimo uraditi, mi ćemo uraditi ako se stanje ne popravi i rokovi ne ispoštuju", poručio je Ramić.\nOn ističe da Bihać trenutno hrani oko 1.000 migranta dnevno, te napomenuo da građani Bihaća sumnjaju da je i talgo voz otvoren zbog dolaska migranata iz Sarajeva u Bihać.\n"Zato i sumnjamo da su tu umiješane više instance i da mi to ne možemo kontrolisati. žCentrotransž uzima 3.500 KM po turi prijevoza migranata iz Sarajeva u Bihać, a čak su uveli i dvospratne autobuse kako bi intenzivirali te dolaske", rekao je Ramić.\nOn naglašava da migranti ne mogu biti smješteni u gradu, već se moraju izmjestiti van gradskog područja, teb im se moraju obezbijediti uslovni i ograđeni prostori, gdje će biti pod kontrolom da bi građani Bihaća mogli živjeti normalan život.


NovaEnergija.net » Pametni telefoni i tableti potiskuju računare Pametni telefoni i tableti potiskuju računare – NovaEnergija.net\nPametni telefoni i tableti potiskuju računare\nIsporuke ličnih računara (PC) u svetu su u trećem kvartalu smanjene 7,7 odsto, a istraživačka kompanija Gartner smatra da su njihovoj slabijoj prodaji doprinele više cene usled jačanja vrednosti dolara, ali i sve popularniji tableti i smartfoni.\nProizvođači ličnih računa su u trećem tromesečju isporučili 73,7 miliona računara, u poređenju sa 79,8 miliona jedinica iz istog perioda lane, navodi se u izveštaju Gartnera. Uvođenje novog Microsoft operativnog sistema Windows 10 imalo je minimalnog uticaja, jer je većina nadogradnji realizovana na postojećim PC-jevima a ne na novim.\nSlabija isporuka ličnih računara, koja je usledila posle pada od 9,5 odsto iz prethodnog kvartala, odraz je konstantnih izazova sa kojima su suočeni proizvođači PC-jeva, budući da se sve veći broj kupaca odlučuje za pametne telefone i tablet računare. Snažan dolar je, takođe, uticao na podizanje cena računara u inostranstvu. “Globalno tržište PC-ijeva se susrelo sa povećanjem cena od oko 10 odsto u ovoj godini zbog velike aprecijacije američkog dolara prema lokalnim valutama”, izjavio je analitičar Gartnera, Mikako Kitigava.\nPrema podacima Gartnera, kineska kompanija Lenovo i dalje drži vodeću poziciju na globalnom tržištu PC-ijeva, sa udelom na tržištu od 20,3 odsto. Lenovo je u trećem kvartalu isporučio 15 miliona kompjutera, za četiri odsto manje u odnosu na isti period lane, dok su isporuke američke kompanije Hewlett Packard pale četiri odsto, a Dell porasle za skromnih 0,5 odsto.\nIzveštaj Gartnera je objavljen u turbulentnim vremenima za ovu industriju, pošto bi Hewlett Packard narednog meseca trebalo da bude podeljen u dve kompanije, dok je Dell u pregovorima o spajanju sa kompanijom EMC Corporation.\nPametni telefoni i tableti potiskuju računare was last modified: October 11th, 2015 by Žikica Milošević\ndellhewlitt packardhpLenovomobilni telefoninslPCračunarismartfontablettopWindows 10\nBesplatno možete pogledati više od 100 filmova na The Paramount Vault YouTube kanalu\nGoogle Translate (ni)je prepreka… kad znate šta radite\nAustrija blokira The Pirate Bay\nAir Serbia unapredila IT sistem: Mobilne karte...


Sporazum sa Iranom - naredni koraci\nSlavlje na ulicama Teherana nakon postizanja sporazuma sa svetskim silama\nStručnjaci sada analiziraju dokument na 150 stranica, koji su potpisali Irana i šest svetskih sila, na čelu sa SAD.\nSvetske sile treba da preduzmu nekoliko koraka, kako bi ispunili ono što je dogovoreno u sklopu nuklearnog sporazuma sa Iranom, postignutog na kraju višegodišnjih pregovora.\nPosle osamnaest dana u Beču usledili su osmesi i čestitke povodom postignutog istorijskog dogovora između šest sila i Irana. Na ulicama Teherana takođe slavlje...\nA evo šta treba da se dogodi da bi i ostatak sveta slavio: Pre svega, američki Kongres treba u roku 60 dana da potvrdi sporazum, koji Republikanci ne podržavaju.\n“Sporazum ojačava Iran, dok je svet manje bezbedan, jer se otvara put da Teheran dođe do bombe”, smatra republikanski kongresmen Ron Desantis.\nI pojedine istaknute demokrate se protive sporazumu. Međutim, predsednik Obama može da stavi veto na bilo koji zakon, kojim se odbacuje sporazum. Ironijom slučaja, slične stvari se odvija u Iranu, kaže Robert Ajnohorn, ekspert u Institutu Brukings.\n“Siguran sam da će tvrdokorni elementi u Iranu biti protiv dogovora, tako da će Vrhovni vođa morati da ih prevalada i započne implementaciju”.\nMeđunarodne sankcije, uvedene da bi se sprečio napredak iranskog nuklearnog programa obogaljile su ekonomiju zemlje, izvoz nafte je prepolovljen.\nMeđutim, čim je u utorak postignut sporazum, diplomate u Ujedinjenim nacijama krenule su sa izradom rezolucije o ukidanju sankcija. Očekuje se da će glasanje u Savetu bezbednosti biti obavljeno u sredu, dok bi njene odredbe stupile na snagu krajem ove godine.\nPostignut sporazum sa Iranom predviđa povratak režima sankcija ukoliko se Teheran ne bude držao dogovorenog. Ali ako se bude pridržavao svojih obaveza, šest zemalja koje su pregovarale u Beču, ukinuće neke sankcije, čime bi se odmrzle milijarde iranskih dolara.\n“Mislim da će Evropska unija pristati da sankcije podiže ubrzano, a Obama može predsedničkim dekretom da ukine sankcije. Sve to umanjuje činjenicu da je sporazum složen i da će implementacija biti teška čak i uz najbolju volju obe strane”, kaže Džejms Akton iz Karnegijeve zadužbine.\nSporazum predviđa da postojeći embargo na uvoz oružja traje još pet godina, a embargo na balističke rakete osam, uz mogućnost da bude ukinut ranije, ali pod izvesnim uslovima.\n“Tako da kada važnost sporazuma istekne, odnosno gledano dugoročno više neće postojati nikakve restrikcije na ponašanje Irana, što za iransku stranu nije uopšte loše kao dogovor”, ističe Robert Satlof iz Vašingtonskog instituta za Bliski istok.\nPravo Irana da poseduje i pribavlja uranijum je znatno smanjena. U međuvremenu, inspekcije iranskih nuklearnih postrojenja biće pojačane tokom narednih meseci.


Nokaut netoleranciji zadat i na „Omladinskoj zlatnoj rukavici“ – Udruženje Intermedia\nNokaut netoleranciji zadat i na „Omladinskoj zlatnoj rukavici“\nDa su mladi ljudi iz regiona povezani jedni sa drugima i upućeni da sarađuju, druže se i takmiče zajedno, pokazala je i organizacija „Omladinske zlatne rukavice“, finalne aktivnosti u sklopu projekta „Nokaut za netoleranciju“, koji asocijacija Intermedia realizuje uz podršku Regionalne kancelarije za saradnju mladih.\nDomaćin okupljanja bio je grad Sombor, gde su od 22. do 24. novembra mladi bokseri i bokserke iz čitavog regiona, osim prilike da se nadmeću za laskavo sportsko priznanje, imali priliku i da se nadmeću za titulu „ambasadora tolerancije“, promovišući vrednosti poput tolerancije, nediskriminacije, fer pleja i dajući vlastiti primer da je borba protiv negativnih pojava u sportu zadatak svih nas.\nPored toga, ovo okupljanje bilo je prilika i da se sa direktnim učesnicima projektnih aktivnosti popriča o njihovim iskustvima u edukativnom radu sa mladima i utiscima iz lokalnih aktivnosti u kojima su delovali kao vršnjački edukatori u različitim mestima širom Srbije, Bosne i Hercegovine, Crne Gore i Makedonije. Svi prikupljeni komentari, pozitivni i negativni primeri i doneti zaključci biće iskorišćeni za osmišljavanje daljih aktivnosti usmerenih na korišćenje sporta u borbi protiv negativnih društvenih pojava.\nIpak, ono što je istaknuto kao zajednički zaključak je da su svi partneri – od Omladinskog kluba Nikšić preko bokserskih saveza Srbije, Bosne i Hercegovine i Makedonije, dali punu podršku i aktivan doprinos realizaciji projektnih aktivnosti, prepoznajući značaj teme za celokupnu zajednicu. S tim u vezi, dogovoren je i novi sastanak projektnih partnera tokom manifestacije „Zlatna rukavica“ (Niš, 28.11-1.12.2018), kada će biti otvoreno pitanje dalje saradnje i pripreme novih zajedničkih aktivnosti, što upravo smatramo i jednim od najvećih rezultata ovog projekta!


Danas ugovor sa Lazardom, novac od prodaje u infrastrukturu\nTanjug 6. februara 2019. 09:56\nBEOGRAD – Ministarstvo finansija potpisaće danas ugovor sa međunarodnom kompanijom „Lazard“ koja će biti savetnik za izbor strateškog partnera za Komercijalnu banku, a novac od prodaje banke, kada se proces završi, biće uložen u infrastrukturu u Srbiji.\nTim povodom, ministar finansija Siniša Mali izjavio je danas da država nema potrebu da bude suvlasnik u jednoj komercijalnoj banci već da država želi da novac koji se zaradi od prodaje usmeri na infrastrukturu, izgradnju škola, bolnica…\nKaže da je potrebno da oni koji se bave bankarstvom preuzmu tu banku.\n„Danas ćemo imati sastanak sa kompanijom ‘Lazard’ koja je savetnik Vlade Srbije u procesu pronalaženja strateskog partnera za Komercijalnu banku. Videćemo na koji način ćemo taj proces zavrsiti, ali smo posvećeni tome da nađemo partnera“, rekao je Mali za TV Pink.\nOčekuje da će u narednih nekoliko meseci kompanija „Lazard“ pripremiti dokumentaciju i ukazati državi na najbolje opcije za Komercijalnu banku.\nNakon toga, dodaje, država će pokrenuti javnu transparentnu proceduru u pokušaju da se pronađe najbolji partner za ovu banku.\nPrivatizacija Komercijalne banke bila je jedna od tema razgovara čelnih ljudi Ministarstva finansija sa predstavnicima Misije MMF-a proteklih dana.\nKompanija „Lazard“ bila je i savetnik u privatizaciji Aerodroma „Nikola Tesla“.\nRepublika Srbija je većinski vlasnik i ima 41,7 odsto vlasništva u Komercijalnoj banci.\nPored države, deo vlasništva ima Evropska banka za obnovu i razvoj (EBRD) i The International Finance Corporation (IFC) deo Svetske banke, kao i dva fonda koji svi zajedno imaju vlasničko učešće od 41,4 odsto.\nUdeo u vlasništvu ima i nekoliko preduzeća koja drže nešto više od po jedan posto, a ostatak čine mali akcionari.\nPortugalija emituje obveznicu denomiranu u juanu\nSrednji kurs dinara 117,9693\nGradonačelnik Sočija nudi posebne uslove za građane Srbije\nRajfajzen želi da poveća tržišni udeo u Hrvatskoj\nKurs dinara sutra 117,9693 za evro\nUltimatum Prištine Tirani: Hitan dogovor ili taksa od 100 odsto\nUskoro nov izgled novčanica od 100 i 200 evra


Austrijski parlament usvojio još jednu uredbu: Koje maske nositi i koliku distancu držati?! - Naši u svetu\nAustrijski parlament usvojio još jednu uredbu: Koje maske nositi i koliku distancu držati?!\nObjavljeno 21/01/21 u 22:30\nAustrijski parlament usvojio je danas posle podne novu uredbu ministra zdravlja Rudolfa Anšobera, kojom se produžavaju i pooštravaju mere zaključavanja i zaštite. Ta uredba predviđa od ponedeljka, 25.januara, obavezu nošenja maske višeg nivoa zaštite, FFP2, u javnom prevozu, ali i prilikom kupovine ili odlaska kod automehaničara, na pijacama, bile otvorene ili zatvorene, pa i za preuzimanje naručene hrane iz restorana.\nFFP2 maska je potrebna i za ulazak u sud, ili bilo koje druge institucije. Tu masku će, prema uredbi, morati da nose svi stariji od 14 godina. Pored toga, obavezna distanca prema osobama iz drugog domaćinstva se povećava sa jednog na dva metara.\nFrizeri u Austriji na rubu egzistencije, nezaposlenost porasla za 65 odsto\nUredba predviđa i nastavak primene celodnevnog policijskog časa, koji dozvoljava izlaz iz kuće za potrebne rada, kupovine, šetnja zbog psihičkog i fizičkog zdravlja, pružanje pomoći drugima.\nJedna novina je i nedeljni obavezujući test za određene grupe ljudi. Tako će nedeljno testiranje na korona virus biti obavezno, pored medicinskog i negovateljskog osoblja, i za sva lica koja imaju direktan kontakt sa mušterijom, kao što su prodavci, vozači i slično. Moraju da se testiraju i nastavnici, radnici u logistici, ali i svi u javnom sektoru koji imaju kontakt sa građanima, kao i profesionalni sportisti.\nUredbom je mera zaključavanja produžena do 3.februara, ali je vlada ranije donela odluku da se zemlja neće „otključavati“ pre 8.februara. U Austriji mere privremenog ograničenja sloboda građana mogu da se usvajaju na deset dana, i potom moraju biti produživane novom odlukom skupštine.\nProtiv nove uredbe jedino je glasala Slobodarska partija Austrije (FPO).\nMinistar Anšober obrazložio je potrebu nove uredbe i dalje visokim brojem novozaraženih.\nTrend je dobar, kaže, ali zbog novog soja virusa, neophodna je posebna obazrivost.\nS tim u vezi je ukazao da od ponedeljka u Austriji ima 47 potvrđenih slučaja oboljenja prouzrokovane novim sojem.\nAustrijaCOVID 19Korona virus\nIspovest SRPKINJA koje su otišle na ALJASKU: Koče se prsti ali zato kada stigne PLATA…\nBAJDEN: Vakcinacija u Americi mračan neuspeh, SAD će sledeće nedelje imati 500.000 mrtvih! (FOTO)\n“Čudotvorni” lek protiv korone stiže u Srbiju, pomogao i Donaldu Trampu…\nPredstavnici diplomatskog kora primili vakcine i poručili: Poštujte sve mere, to je…\nOtišle u ŠVAJCARSKU “trbuhom za kruhom” i prošle pakao: Žene koje…\n22/02/21 u 19:30 0\nGazde ih maltretirale i primoravale na SEKSUALNI ODNOS!


Usvojen budžet Subotice za 2022. godinu: Najviše novca za kulturu i funkcionisanje lokalne samouprave, a najmanje za zaštitu životne sredine\nZa budžet Subotice za sledeću, 2022. godinu, koji će iznositi skoro 7,6 milijardi dinara, s planiranim deficitom od pola milijarde dinara, glasalo je na današnjoj sednici lokalnog parlamenta 52 odbornika, dok je 6 bilo protiv.\nPrema predlogu, budžet Subotice će sledeće godine biti veći za skoro 158 miliona dinara u odnosu na poslednji rebalans ovogodišnjeg budžeta.\nPrihodi su planirani na skoro 6,9 milijardi. Među njima dominiraju poreski prihodi, u prvom redu od poreza na zarade, skoro 3,4 milijarde dinara. Rashodi su planirani na 7,4 milijarde, od čega „tekući“ čine nešto više od 5 milijardi, rashodi za zaposlene 1,3 milijarde, a transferi skoro 900 miliona.\nU strukturi izdataka budžeta, najveće učešća ima kultura sa skoro 20 odsto ili skoro 1,5 milijardi dinara, prvenstveno zahvaljujući stavci izgradnje Narodnog pozorišta za koju se planira više od 900 miliona dinara. Sledi funkcionisanje lokalne samouprave sa nešto više od 17 odsto ili 1,3 milijardi dinara. Nešto više od 12 odsto, više od 900 miliona, planirano je za predškolsko vaspitanje, dok je za saobraćajnu infrastrukturu opredeljeno 11,44 odsto ili 868 miliona dinara. Za komunalnu delatnost opredeljno je gotovo 10 odsto budžeta, odnosno nešto više od 700 miliona dinara.\nRazvoj poljoprivrede zastupljen je sa svega jednim procentom u budžetu – 77,2 miliona, a nepun procenat više će biti izdvojen za zaštitu životne sredine – 148 miliona. Za razvoj sporta i omladine je opredeljeno manje od 4 odsto gradskog budžeta ili 280 miliona dinara, dok je za socijalnu i dečiju zaštitu opredeljeno nepunih 5 odsto budžeta, odnosno 371 milion.\nProcentualno gledano, najmanje će u budžetu biti zastupljen program energetske efikasnosti i obnovljivih izvora energije – sa 0,59 odsto ili 44,7 miliona dinara.\nAko se gleda po glavi stanovnika, a na osnovu popisa iz 2011. godine po kojem na teritoriji Grada Subotica živi 141.554 stanovnika, budžet Subotice iznosi 52.070 dinara.\nBudžet Grada Subotice Budžetska sredstva Skupština Grada Subotice


Građanska Vojvodina: Incident u Rumi posledica tolerisanja ekstremista | Autonomija\nIncident u Rumi, u kojem su nepoznati počinioci uništili tokom prošle noći novopostavljenu rasvetu u dvorištu Katoličke crkve direktna je posledica tolerisanja ekstremista od strane nadležnih organa Srbije.\nIncident se desio samo dva dana nakon što se Ustavni sud Srbije oglasio nenadležnim povodom inicijative Tužilaštva i Ministarstva pravde, koja je podneta još 16. oktobra 2009. godine, o zabrani 15 ekstremističkih navijačkih grupa. Ekstremisti su očigledno to shvatili kao poruku da mogu nekažnjeno nastaviti sa svojim delovanjem i napadima.\nGrađanska Vojvodina podseća da je Srem tokom poslednje decenije 20. veka bio poprište ne samo incidenata, već i proterivanja nesrpskog stanovništva, pa i ubistava. Podsećamo, takođe, da za ta krivična dela iz devedesetih godina do dana današnjeg niko nije odgovarao, sem što se pojedincima još uvek sudi pred Haškim tribunalom za proterivanje nesrpskog stanovništva iz Srema.\nGrađanska Vojvodina poziva nadležne institucije – a to svakako nije samo Ustavni sud Srbije – da konačnu počnu da primenjuju zakonske propise i da izriču rigorozne sankcije počiniocima ovakvih incidenata, kojima se na očigledan način raspiruju međunacionalna, verska i rasna mržnja i netrpeljivost. Zahtevamo hitnu reakciju policije, tužilaštva i pravosuđa povodom incidenta u Rumi.\nPosebnu ironiju predstavlja činjenica da se incident desio u noći nakon 10. decembra, Međunarodnog dana ljudskih prava, dana kada su nadležni u Srbiji tvrdili da ova država poštuje ljudska prava. Takođe, incident se desio samo noć nakon sramote koja je naneta Srbiji, kada je Ministarstvo spoljnih poslova odlučilo da država neće imati predstavnika na ovogodišnjoj dodeli Nobelove nagrade za mir.\nHelsinški odbor za ljudska prava u Srbiji, Novi Sad-Beograd


U Mitrovici i Zvečanu mirno, ali napeto, rade škole i vrtići - Kosovo Online\n14. Oktobar 2021. • 08:39\nDan nakon brutalne akcije specijalaca kosovske policije u Severnoj Mitrovici i Zvečanu, pri čemu je teško ranjen Srećko Sofronijević iz Zvečana, a na desetine osoba je prošlo sa lakšim povredama, situaciju na severu Kosova je mirna, ali napeta.\nNakon sinoćnog uklanjanja barikada sa magistralnog puta Priština – Raška, u mestu Rudare, svi putni pravci na severu Kosova su prohodni.\nPrema rečima Radovana Tanića, direktora Tehničke škole „Mihailo Petrović-Alas“, u čijoj blizini su kosovski specijalci i započeli svoju akciju upada u apoteku što je i izazvalo revolt građana, nastava se od jutros odvija bez problema, a slično je i u Predškolskoj ustanovi „Danica Jaramaz“.\n„Obdanište i predškolsko rade normalno, mi smo i juče roditeljima poručili da su deca bezbedna u našoj ustanovi, ali je većina njih, iz straha, ipak uzela svoju decu“, rekla je za Kosovo onlajn, Gorica Marinković, direktor PU „Danica Jaramaz“.\nSeverna Mitrovica Zvečan sever Kosova ROSU Kosovska policija obdanište


Dabanoviću prilika da sudi u elitnim takmičenjima – Mladi Nikšića\nDabanoviću prilika da sudi u elitnim takmičenjima\nNikola Dabanović prvi je crnogorski internacionalac kojem je UEFA povjerila vođenje utakmice grupne faze elitnih klupskih takmičenja.\nNa centru stadiona u Kopenhagenu naći će se sudijski tim sastavljen od šest sudija. Za razliku od svih dosadašnjih mečeva, internacionalac iz Podgorice imaće pored sebe i dodatne pomoćne sudije, prenosi Analitika.\nPomoćne sudije na utakmici četvrtog kola grupe E Lige Evrope biće Milutin Đukić i Jovica Tatar, dok će Miloš Bošković i Milovan Milačić po prvi put obavljati uloge dodatnih pomoćnih sudija. Četvrti sudija utakmice na Telia parken stadionu biće Aleksandar Đikanović, sudija iz eltine grupe za pomoćne sudije.\nUčinak sudijske šestorke iz Crne Gore ocjenjivaće Lućano Luću, posmatrač suđenja koji dolazi iz Italije, dok će delegat utakmice biti Eugen Vesternih iz Holandije.\nDabanović je u dosadašnjoj karijeri dijelio pravdu na 53. utakmice u organizaciji UEFA i FIFA, među kojima su utakmice na završnim turnirima Evropskog prvenstva za kadete i omladince, dueli kvalifikacija za Svjetsko prvenstvo, mečevi u kvalifikacijama za U-21 Evropsko prvnestvo kao i utakmice u omladinskoj Ligi šampiona.\nPrijatno vrijeme u gradu pod Trebjesom\nSutjeska u četvrtfinalu Kupa Crne Gore


KAKO JE RS ODUSTALA OD REZERVNOG SASTAVA POLICIJE: Matthew Palmer je zaustavio opasnu militarizaciju BiH | Slobodna Bosna\nKAKO JE RS ODUSTALA OD REZERVNOG SASTAVA POLICIJE: Matthew Palmer je zaustavio opasnu militarizaciju BiH\nMinistarstvo unutrašnjih poslova Republike Srpske definitivno je odustalo od uvođenja rezervnog sastava policije, a ta je odluka izravna posljedica nedavne posjete BiH prvog Trumpovog suradnika za Balkan, Matthew Palmera.\nVlasti Republike Srpske odustale su u ponedjeljak od uvođenja rezervnog sastava policije nakon što se tome prošle sedmice snažno usprotivio visoki zvaničnik američkog State Departmenta, Matthew Palmer. Treba se prisjetiti da su vlasti u RS-u još u aprilu donijele nacrt zakona kojim se predviđa uspostava rezervnog sastava policije, ne osvrčući se na protivljenje probosanskih stranaka koje su zaprijetile odgovoriti recipročnom kontramjerom.\nPolitički vrh RS-a nije se osvrtao ni na upozorenja međunarodne uprave koja se također usprotivila stvaranju novih rezervnih policijskih snaga, jer takav plan opasno podsjeća na vrijeme prije rata u BiH, kada su se masovno stvarali rezervni sastavi vojske i policije.\nNarodna skupština RS-a je u prvome čitanju već bila prihvatila izmjene zakona o unutrašnjim poslovima kojim je predviđeno uvođenje rezervnog sastava policije, i to bi se već desilo da se u Banjoj Luci nije obreo prvi Trumpov suradnik za Balkan.\nVisoki zvaničnik američkog State Departmenta Matthew Palmer snažno se usprotivio takvim potezima vlasti RS-a, a za svoj plan dobio je i bezrezervnu podršku Beograda odakle je Dodiku stigao signal da se prestane inatiti i prkositi međunarodnoj zajednici, od koje Srbija očekuje više razumijevanja za rješevanje spora s Kosovom.\nIz MUP-a RS-a su najavili da će uz odustajanje od uvođenja rezervnog sastava policije pojačati svoje redovne snage. Pojasnili su da je MUP odlučio reorganizirati svoje interventne snage radi bržeg i efikasnijeg odgovora na sigurnosne izazove, pa će tako umjesto sadašnjeg naziva Jedinica za podršku promijeniti naziv u Žandarmeriju, koja će biti popunjena aktivnim sastavom MUP-a.\nU MUP-u Federacije BiH, koji je također odustao od recipročne kontramjere, kažu da je naziv policijskih jedinica manje bitan i da će pratiti broj angažiranih policajaca u okviru različitih formacija policije RS-a, koji se ne bi smio znatnije povećati.\nEPOHALNO OTKRIĆE ČOVIĆEVOG NOVINARA : "Svi oni koji negiraju HZHB krše ustavni poredak Federacije BiH"!\n16. Nov. 20195\nSEBIJA IZETBEGOVIĆ DEMANTIRALA ŽURNAL: Dijete se može liječiti u Općoj bolnici ili domovima zdravlja


Međutim, organizatori su ih neprijatno iznenadili kada su skinuli zastavu. Rukometašice su u petak uveče opet okačile zastavu, ali organizatori su bili nemilosrdni.\nU subotu pre podne, pojavilo se obezbeđenje koje je skinulo zastavu i ostavilo devojkama na pultu.\nPre nego što se uputila na ručak i na obavezan sastanak pred utakmicu Jovana Risović, golman naše reprezentacije, je u dogovoru sa selektorkom Dragicom Đurić zastavu postavila u Sali za sastanke.\nU Stokholmu nikakvih problema nije bilo, ali u Geteborgu se izgleda ništa ne toleriše.


O ICEPS-u - ICEPS - Internacionalni centar za profesionalne studije\nDobrodošli na ICEPS!\nOve, 2017. god., Škola doživljava korenite promene u cilju modernizacije i približavanja aktuelnim pozitivnim kretanjima u prosveti, zdravstvu, privredi, kao i zemlji u celini, pa tako:\nVisoka škola ulazi u strateško partnerstvo sa akreditovanim slovenačkim univerzitetom Alma Mater Europaea – Evropski Centar Maribor, Slovenija (AMEU-ECM), ćerkom austrijskog univerziteta Alma Mater Europaea (AMEU). AMEU je internacionalni univerzitet sa sedištem u Salzburgu, Austrija i svojim studijskim centrima u većim gradovima Evrope. Osnovala ga je Evropska akademija nauke i umetnosti, društvo, koja okuplja približno 1.500 naučnika i umetnika, među kojima je čak 29 dobitnika Nobelove nagrade.\nVisoka škola tako postaje deo internacionalnog visokoškolskog sistema obrazovanja studenata i menja ime u Visoka strukovna škola – Internacionalni centar za profesionalne studije (ICEPS), Beograd.\nNa osnovu ugovora o transnacionalnom obrazovanju i/ili ugovora o franšiznom izvođenju akreditovanih studijskih programa EU, ICEPS započinje izvođenje najaktuelnijih programa profesionalnih (strukovnih) studija istovremeno započinjući proces njihovog akreditovanja u Republici Srbiji.\nZbog potpune usklađenosti programa, studenti ICEPS-a automatski dobijaju diplome EU (AMEU-ECM) za programe akreditovani u EU, čime se studentima u Srbiji omogućava da studiraju EU programe u Srbiji po EU kriterijumima (paralelno sa svim ispunjenim uslovima zakonodavstva u Srbiji), čime oni znatno smanjuju troškove studiranja.\nZa sve programe akreditovane u Srbiji studenti stiču diplomu Republike Srbije.\nZnatno veći procenat stručne (ili kliničke) prakse omogućava sticanje rutine u veštinama profesionalnih (strukovnih) studija, što dalje omogućava priznavanje pripravničkog staža u većini zemalja EU, usavršavanje ili zaposlenje kako u Srbiji, tako i zemljama regiona i EU. ICEPS već ima Ugovore sa nemačkim partnerima o mogućnosti zaposlenja ili usavršavanja nakon diplomiranja studenta.\nakreditovan od strane Komisije za akreditaciju i proveru kvaliteta;\npotpisan je niz ugovora o saradnji sa najprestižnijim ustanovama, institucijama, visokoškolskim ustanovama i partnerima iz Republike Srbije i inostranstva;\nima više od 40 nastavnika i saradnika, preko 30 gostujućih saradnika iz više zemalja regiona, EU i SAD;\nprelazi u prostor od preko 1.000 m2 radne površine u samom centru Beograda (ne računajući eksterne nastavne baze širom Srbije) + preko 20 nastavnih baza vrhunski opremljenih za pojedine segmente medicinske, IT, prevodilačke, marketinške ili ekonomske delatnosti;\nApsolutni fokus na praksi – dominacijom prakse i vežbi studijski programi praktično su 100% usklađeni sa kurikulumima EU programa. Naši studenti tako postaju atraktivni za poslodavce kao „oni koji već znaju posao”.\nPotpuna podudarnost ili velika bliskost studijskih programa sa EU programima – omogućava našim studentima studiranje u Srbiji, sticanje EU diplome i mogućnost lakog zaposlenja ili daljeg usavršavanja.\nMisija ICEPS-a jeste da pomogne mladima u Srbiji orijentisanim ka pravom znanju ili veštinama, poslovnom uspehu i karijeri da svoje snove zamene planovima, a planove – ispune.\nDobrodošli na ICEPS.


Glavna stvar na koju morate obratiti pažnju kada kupujete polovan automobil - Muški magazin - trendovi, fitness, lifestyle, saveti, devojke... `\nSvi se mi plašimo da li ćemo kupiti udaran auto kada posećujemo auto placeve i uvek pokušavamo da otkrijemo da li je auto bio nekada u sudaru ili ne. Mnogi pokušavaju da gledaju da li je automobil farban ili da gledaju da li postoje tragovi udaranja i krpljenja, ali mi vam nudimo trik koji će vam pomoći da otkrijete da li je automobil udaran za samo nekoliko sekundi.\nDelovi na automobilu poput krila, branika, vrata i sličnih stvari trebalo bi da uvek imaji isti razmak između njih. Taj razmak ne sme biti ni prevelik ni preuzak. Ako primetite da se branik na jednom delu previše sužava ka krilu i da je razmak između ova dva dela preuzak, onda je to siguran pokazatelj da je sa tim branikom nešto bilo i da je najverovatnije bio oštećen u sudaru.\nOvu metodu možete primeniti na svim delovima automobila i otkriti da li su nekada bila oštećena vrata, hauba ili gepek.\nAko su razmaci između karoserijskih delova jednaki, onda je sa automobilom sve u redu i male su šanse da je on bio u sudaru.\nPROČITAJTE SLEDEĆI TEKST: Kako da znate da li se ogrebotine na vašem automobilu mogu ispolirati


RADNA POSETA NIKOLIĆU I JOŠ PONEŠTO - Glas Šumadije\nHome > Politika > RADNA POSETA NIKOLIĆU I JOŠ PONEŠTO\n13/03/2019 10941 Comment on RADNA POSETA NIKOLIĆU I JOŠ PONEŠTO\nJedna od hiljadu političkih zamerki i začkoljica na proteste bila je da u Kragujevcu organizatori, a ni govornici, ne pominju gradonačelnika Kragujevca Radomira Nikolića. Onda su prošle subote, na desetom protestu Kragujevčana, ispostavljeni zahtevi Nikoliću, oročeni na nedelju dana, uz poruku:\nNikoliću, ostavljamo ti rok do narednog protesta, 16. marta, koji je i više nego dovoljan da pokažeš da li ti zakoni i poštovanje Kragujevčana išta znače. U suprotnom ćemo svi zajedno doći u jednu radnu posetu gradskoj upravi kako bismo vam objasnili da ovaj grad nikome tata nije ostavio u nasleđe, već ste tu da rešavate probleme u kojima se nalazimo, a za koje očigledno nemate nikakve sposobnosti.\nOd kragujevačkog gradonačelnika zatraženo je da: građanima Kragujevca omogući pravo na medijski pluralizam i raspiše konkurs za sufinansiranje medijskih sadržaja od javnog interesa „jer to je njegova zakonska obaveza koju godinama unazad krši bez posledica“; smeni Ratka Tomaševića, člana Gradskog veća, koji je osuđen zbog izvršenja krivičnog dela poreske utaje i „pokaže da lokalna vlast nije utočište za osuđenike“; omogući formiranje Lokalnog antikorupcijskog foruma kako bi građani Kragujevca mogli da kontrolišu tokove trošenja sopstvenog novca, koji se, tvrde organizatori protesta, „sada troši daleko od očiju javnosti“.\nZahtevi koji su pročitani na stepenicama Gminazije već su bezuspešno ispostavljani kragujevačkom gradonačelniku. Novinari su za pet godina obaveze koju gradska vlast ne izvršava jednom protestovali, jednom potpisivali peticiju, više puta apelovali i svaki put dobili odgovor – tačno je da se zakon krši. Formiranje LAF-a tražili su predstavnici nevladinog sektora…\nŠta u ovom poslednjem zahtevu može da bude novo i ima li oko njega saglasnosti, bar kada je o opozicionim političkim partijama u Kragujevcu reč? Glas Šumadije je pitao prve ljude kragujevačkih opozicionih stranaka šta misle o zahtevima i da li bi sa građanima krenuli u „radnu posetu“ Nikoliću, ukoliko se ogluši o glas naroda.\nOdbornik Šumadijske regije i Pokreta slobodnih građana Bojan Stojadinović kaže da ja za skupštinskom govornicom već isticao sve ove zahteve, pa sada ne želi da ih komentariše.\n„Pobrojani zahtevi su na mestu i laki za ispunjenje“, smatra Dušan Zeka Aleksić, član Predsedništva “300 Kragujevčana”:\nPrvi zahtev je zakonska obaveza, rešenje drugog bi bilo dokaz da sistem može i mora da funkcioniše bez pojedinaca koji ga ugrožavaju i treći nešto čemu bi trebalo da težimo a to je potpuna transparentnost u trošenju budzetskih sredstava. Da sam na gradonačelnikovom mestu nikada ne bih došao u situaciju da ove zahteve ispunjavam jer se sve tri stvari podrazumevaju i trebalo je da budu rešene pre nego što su došle na dnevni red protestanata.\nPredstavnici stranaka, članica kragujevačkog Saveza za Srbiju, uglavnom podržavaju zahteva protesta.\nStav Narodne stranke Kragujevac povodom zahteva organizatora protesta upućenog Radomiru Nikoliću je isti kao i stav u odnosu na vladajući režim uopšte, a to je odlazak aktuelne vlasti i njegovih funkcionera i održavanje slobodnih izbora na svim nivoima, kaže poverenica ove partije za Kragujevac Gordana Šošić. Dodaje da “za pripadnike Narodne stranke nema razlike u odnosu prema funkcionerima Srpske napredne stranke, bez obzira kojoj frakciji pripadaju i na kom nivou participiraju u vlasti, jer su oni generatori najveće krize i podela u koju je ovo društvo dospelo u poslednjih nekoliko godina”.\nSmatramo da je osnov fer i poštenih izbora sloboda medija, kako u Kragujevcu, tako i u Srbiji, a vladajući režim niti želi, niti je sposoban da obezbedi takve uslove. Slobodni izbori će se održati 6-9 meseci nakon ostavke Aleksandra Vučića, a u tom\nperiodu moraju biti ispunjeni i ostali zajednički zahtevi opozicije za fer i poštene izbore, isitče se u saopštenju ove partije i dodaje da “Narodna stranka Kragujevac, razume motivisanost Odbora da protesti ostanu „vanpartijski“.\nAli ističemo da protesti imaju svoju i građansku i političku komponentu. Bez sinergije te dve komponente nemoguće su promene koje bi trebalo da uslede kao logična posledica uspešnih protesta. Cilj protesta nije samo puko obaranje sa vlasti Aleksandra Vučića i lokalnih vlastodržaca, već promena postojećeg i izgradnja novog sistema u kom će pojava i egzistiranje takvih i sličnih na vlasti biti nemoguća čak i na „nivou incidenta”.\nNarodna stranka Kragujevac, kaže dr Šošić, do ispunjenja ovih ciljeva “nastavlja da podržava proteste u Kragujevcu i svim ostalim gradovima u Srbiji i stavlja svoje resurse na raspolaganje svim iskrenim protivnicima aktuelnog režima”.\nI Ivan Dubljanin, predsednik Gradskog odbora Demokratske kaže da ta partija „podržava svaki pokušaj da se oslabi lokalna ili republička vlast“:\nZahtevi organizacionog odbora protesta su kap u moru napora koje već mesecima čine opozicione političke stranke u gradu, u nastojanju da ovu vlast smene.Treba da postoji mnogo veća koordinacija izmedju političkih stranaka i organizacionog odbora ali pre svega i izmedju organizacionog odbora i samih gradjana, što bi dalo odboru legitimitet da postavi pitanja gradskoj vlasti.Takav front, pravih opozicionih stranaka, gradjana, protesta ali i drugih društvenih činilaca značajnih u gradu, bio bi kritična masa za smenu gradske vlasti.\n“Sva delovanja i inicijative koje su u korist gradjana, a protiv nakaradnog sistema, a u korelaciji sa SzS“, podržava i Milan Dimitrijević iz Dveri.\nZahteve podržava i Pokret za naš grad, a Dalibor Jekić podseća da se ta organizacija „jedina organizajia iz Kragujevca i na prvom protestu “Stop krvavim košuljama” u Kruševcu u novembru prošle godine“ koji je, dodaje Jekić „inicijanili protest današnjeg protesta 1 od 5 miliona koji se odžava u čitavoj Srbiji“.\nTako da se ni ove subote ništa po tom pitanju neće promeniti, naša organizacija će podržati zahteve organizatora i naći se na novoj protestnoj šetnji. Kako građane Kragujevca tako i učesnike protesta želimo da podsetimo da je Pokret za naš grad pune tri godine jedina istinska opozicija SNS vlasti, kako na lokalnom tako I na nivou države, za razliku od mnogih drugih političkih organizacija u gradu.\nO tome, kaže Jekić, svedoče brojne konferencije za štampu, na kojima su više puta ukazivali na, kako kažu, „nezakonitosti rada lokalne samouprave“.\nPrvi čovek Pokreta za naš grad u Kragujevcu Dalibor Jekić ističe i da je odbornička grupa te organizacije u gradskom parlamentu „najaktivnija i najkonstruktivnija“, te da je na čelu sa šefom odborničke grupe Milošem Anđelkovićem „najviše učestvovala u raspravama , podnosila brojne amandmane i žalbe ustavnom sudu“.\nZa Milana Uroševića iz Srpskog pokreta obnove zahtevi su, međutim, „samo još jedan dokaz da organizatori protesta koketiraju sa Radomirom Nikolićem i obmanjuju ljude koji iz nedelje u nedelju izlaze na ulice“.\nS obzirom na činjenicu da se protesti upravo zbog loše formulisanih zahteva i nejasnih ciljeva osipaju, ovaj manevar vidim samo kao loš pokušaj da se ljudi motivišu da nastave sa šetnjama, kako bi oni koji ih predvode mogli da trguju i sebi u budućnosti obezbede neki sitan ćar, tvrdi Urošević i ocenjuje da „zahtevati za ostavku najmanje bitnog člana Gradskog veća, a ne ostavku najodgovornijeg za stanje u gradu, predstavljaju bacanje prašine u oči velikoj veći Kragujevčana, koji znaju ko je najodgovorniji za ovakvo stanje u gradu“.\nLično sam fokusiran na izbore koji su pred nama. Vlast se ne osvaja na ulici, već na izborima. Zajedno sa svojim ljudima radim na tome da pred Kragujevčane, na naredne lokalne izbore, izađemo sa listom koja će biti ozbiljna alternativa postojećoj i svim bivšim vlastima, kako u kadrovskom, tako i u programskom smislu, kaže Urošević.\nTagged Dalibor Jekić dr Gordana Šošić Ivan Dubljanin Kragujevac Milan Dimitrijević Milan Urošević Počelo je#KG\nRadomir N. says:\nDalibor Jekić – šef opozicionog Saveza za Srbiju – doveo Radomira Nikolića na vlast i nije se razdvajao od njega.\nMilan Urošević? Direktno doveo Radomira Nikolića na vlast.\nJel ste ove izjave iz karantina pisali?


Peticija za donošenje Zakona o pravima žrtava torture u BiH - Onlinepeticija.com\nBosna i Hercegovina nema zakon o pravima žrtava torture! Procjenjuje se da trenutno postoji oko 200.000 žrtava i njihovih porodica, koje jos uvijek čekaju da država prizna njihova osnovna prava i omogući im dostojanstven život.\nGlavni problemi sa kojima se susreću žrtve torture u BiH su pristup pravdi i dobijanju statusa, te dostupnosti različitih oblika zaštite. Žrtve torture nemaju adekvatno riješenu zdravstvenu zaštitu, redovna primanja, kao ni prava na povlastice po osnovu lišavanja slobode i pretrpljene torture. Prijedlog Zakona o pravima žrtava torture u Parlamentu BiH obaran je dva puta, odnosno nije došao ni u parlamentarnu proceduru.\nPotpisivanjem ove peticije dajete podršku za donošenje zakona o pravima žrtava torture u Bosni i Hercegovini.\nJacqueline Kontaktirajte autora peticije\nPromovišite peticiju "Peticija za donošenje Zakona o pravima žrtava torture u BiH" na ovoj listi


Texell tiganj TPFP-245 cena, cene Srbija, prodaja Beograd Novi Sad Niš\nTexell tiganj TPFP-245 cene\nEPonuda nije internet prodavnica već Vam omogućava da brzo i lako nađete Texell tiganj TPFP-245 po najjeftinijoj ceni. Naš cilj je da kupci budu što bolje informisani o ponudi Texell tiganj TPFP-245 na tržištu Srbije. Vrlo lako nalazite željeni proizvod za kategoriju Tiganji cene, ne morate da lutate od sajta do sajta za Texell Tiganji, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Texell tiganj TPFP-245 sa PRODAVCEM. EPonuda ne može da garantuje potpunu tačnost specifikacije i slika za Texell tiganj TPFP-245. Pre kupovine, podatke za Texell tiganj TPFP-245 proverite na sajtu PROIZVOĐAČA.


Osigurati zaposlene, ali rasteretiti i poslodavce\nTanjug 22. jula 2019. 16:10\nBEOGRAD – Ministar za rad Zoran Đorđević najavio je da će na jesen biti usvojen zakon kojim će poslodavci morati da osiguraju zaposlenog od povreda na radu kod osiguravajućih društava, što sindikati u Srbiji ocenjuju kao „pozitivnu stvar“.\nPoslodavci se slažu da je potrebno osigurati radnike, ali s druge strane, ukazuju da je to dodatno opterećenje za njih i da bi država trebala zato da ih oslobodi nekih drugih nameta.\nU Srbiji se svake godine na poslu povredi više od 20.000 radnika.\nNajviše poginulih kao i onih sa teškim povredama ima na gradilištima, ali i u industriji, transportu…\nMeđu najčešćim uzrocima teških povreda na radu su nebezbedan rad na visini, nenošenje zaštitnog šlema i zaštitnog opasača, rad na nepropisno montiranim skelama…\nPredsednica Asocijacije slobodnih i nezavisnih sindikata (ASNS) Ranka Savić kaže da je donošenje takvog zakona „odlična odluka“ države, jer je u proteklom periodu bilo dosta povreda i smrtnih ishoda, najviše na gradilištima.\n„Na ovakvu odluku u velikoj meri uticao je pritisak koji su izvršili sindikati, gde smo insistirali da se na gradilištima pooštre kontrole i sankcije odgovornih“, rekla je Savić za Tanjug.\nVažno je, ističe, da se zakon primenjuje kada bude usvojen, jer su dosadašnja iskustva pokazala da to nije slučaj.\nUpozorava da Srbija ima mali broj inspektora i da ih je potrebno više da bi se zakon poštovao i primenjivao u praksi.\n„Sa ovim brojem inspektora rada, bojim se da je to nemoguće“, kaže Savić.\nDo sada su samo Republički fond za zdravstveno osiguranje i PIO fond na neki način, plaćali „štetu“ povređenim radnicima.\nFond za zdravstveno osiguranje isplatom 100 odsto bolovanja i pokrivanjem troškova rehabilitacije, a PIO naknadom za telesna oštećenja.\nZa dodatnu odštetu zbog povrede na poslu, radnik je morao da pokrene privatnu tužbu protiv poslodavca, a za taj korak, retko ko se odlučivao zbog straha od gubitka posla, ali i zbog toga što sudski postupak dugo traje, kaže Savić.\nPočasni predsednik Unije poslodavaca Srbije Nebojša Atanacković naglašava da je osiguranje zaposlenog korisno i za poslodavca i za radnika, ali da je s druge strane, novo opterećenje za privredu.\n„Svaki izdatak smanjuje mogućnost da na kraju godine poslodavac ima pozitivan bilans, da ostvari profit. To bi bilo novo i neočekivano opterećenje za poslodavce“, rekao je Atanacković za Tanjug.\nDodaje da, ukoliko se uvodi takva obaveza poslodavcu, država mora da ih oslobodi nameta na nekoj drugoj strani.


Vučić: Brnabić mandatar za sastav nove Vlade, rekao sam joj dve želje - Radio Kontakt Plus\n20:51, 05.10.2020Izvor: N1\nPredsednik Srbije i SNS Aleksandar Vučić je, nakon sednice predsedništva te stranke, saopštio da je odlučeno da mandatar za sastav nove Vlade bude Ana Brnabić.\n"Imali smo više kandidata. Potpisao sam odluku, o Ani Brnabić imam visoko mišljenje, radila je dobro i u interesu Srbije i nemam šta veliko da joj zamerim. Mislim da je ona dobar izbor", kazao je Vučić i dodao da je predložio mandatarki da razmisli o još dva ministarstva i da oko 50 odsto članova Vlade čine žene.\nVučić je naveo da je mandatarki rekao da razmisli o uvođenju dva ministarstva - prvo za ljudska prava, ravnopravnost polova i društveni dijalog i drugo - za brigu o porodici, deci i demografiji.\n"Zamolio sam mandatarku da ako je moguće 50 odsto ili blizu 50 odsto članova Vlade budu žene, mislim da bi to bilo revolucionarno i pokazali bismo kako na delima izgleda ravnopravnost", istakao je.\n"O koalicionim partnerima nismo danas govorili", rekao je Vučić, navodeći da će sve informacije biti dostupne za pet, šest, sedam dana. Podsetio je da je ranije razgovarao sa strankama, ali je rekao da će sada tim pitanjem da se bavi mandatarka.\nNa pitanje N1 zašto mu je trebalo 106 dana da da mandat premijerki koja je već na tom mestu, Vučić je rekao "da je potrebno da napravite koncept kako će da izgleda vaša vlada" i da je razgovarao sa svima.\n"Radio sam vredno svakog dana, imao nekoliko teških putovanja i razgovora, ne zaboravite da sam za to vreme bio sa predsednikom Putinom, briselskim zvaničnicima, Erdoganom, Trampom u Vašingtonu, Makronom, vidite koliko toga je u tako malo vremena stalo", rekao je.\nUpitan koji bi njen uspeh istakao, rekao je da je Ana Brnabić "doprinela veoma, marljivim radom, kao neko ko se nalazi na čelu saveta za bruto domaći proizvod da Srbija bude zemlja broj 1 u Evropi po stopi rasta".\nIstakao je rezultat kad je u pitanju stopa nezaposlenosti - koja je sada 7,3 odsto, podsećajući da je nekada, u vreme prošle vlasti, bila 25,9 odsto.\n"Ona ne živi za to da na sofi ogovara svoju zemlju kod bilo kog stranca, nego se bori za svoju zemlju", dodao je.\n"Zahvaljujući Ani Brnabić smo uspeli da izvozni deo našeg IT sektora dostigne 5,9 ukupnog BDP", istakao je, dodajući da je kod prethodne vlasti bio ispod dva odsto, ističući da je to strahovit napredak Srbije i brzina u modernizaciji Srbije.\n"Imamo stabilan fiskalni sistem, postavila je dobrog ministra finansija. Srbija je jedna od pet najuspešnijih zemalja u Evropi koje se bore protiv korone", rekao je i naveo da su to bili neki od razloga zbog kojih se odlučio za Anu Brnabić.\n"Uspeli smo da vratimo zemlju na put ekonomskog napretka. Iako su građani glasali za politiku kontinuiteta, morali smo da ih (rezultate izbora) prihvatimo sa skromnošću i poniznošću, da shvatimo da to nije 'kart blanš' za budućnost", rekao je Vučić.\nNaveo je da su pred Srbijom izazovi kao što su pregovori sa Kosovom, ali i zdravstvena situacija i kako da u vreme korona-krize, sa "zatvorenim granicama uspemo da održimo ekonomski ritam koji smo imali do danas". To su teški izazovi, istakao je.\nVučić je rekao da je "važno da dodatno osnažimo našu armiju i policiju".\nTagovi: Ana BrnabićVlada SrbijeAleksandar Vučić


Pokrenut projekat primarne separacije otpada u Sremskoj Mitrovici\nPokretanjem projekta primarne separacije otpada u domaćinstvima u Sremskoj Mitrovici, počela je Evropska zelena nedelja koja će trajati do 5. juna.\nirena Vujović je zahvalila evropskim partnerima na podršci Srbiji u projektnim aktivnostima koje imaju za cilj bolje upravljanje otpadom i čestitala svim građanima Sremske Mitrovice što se baš u njihovom gradu ove godine obeležava početak Evropske zelene nedelje.\n„Danas smo u Sremskoj Mitrovici obišli izuzetno značajan projekat za zaštitu životne sredine, a to je regionalna deponija sa linijom za separaciju otpada. Da bi ova linija radila, potrebni su nam građani, a posebno naši najmlađi sugrađani. Oni su ti koji će dati dobar primer odraslima kako da razdvajaju otpad na mestu njegovog nastanka, u domaćinstvima“, rekla je Vujović.\nOna je dodala da će se u kantama i kontejnerima u boji koje su im dodeljene, odvajaće staklo, papir, plastiku i sve što može da se iskoristi, reciklira i kasnije upotrebi kao nova vrednost.\n„Projekat primarne separacije otpada, koji se implementira u četiri regiona, podrazumeva dodelu više od 90.000 kanti i 26 auto-smećara u 17 gradova i opština, a cilj je da povećamo procenat reciklaže i unapredimo stanje životne sredine“, navela je ministarka.\n„Projekat koji smo danas pokrenuli u Sremskoj Mitrovici potpuno je u skladu sa principima cirkularne ekonomije, što je uz nulto zagađenje i biodiverzitet, jedna od glavnih tema Evropske zelene nedelje. Ono što nas čeka u narednom periodu jeste edukacija građana o tome da smeće nije otpad, već resurs koji može ponovo da se iskoristi, i da odvajanjem otpada u svojim domaćinstvima zajedno doprinosimo čistijoj budućnosti“, rekla je Vujović.\nUsvojen akcioni plan Programa upravljanja otpadom u Republici Srbiji Beograd najavio usvajanje dokumenata o zaštiti životne sredine Predložite ideje za zaštitu životne sredine u Beogradu Sve više prijava povereniku zbog zaštite životne sredine


BOSANAC UHAPŠEN U AMERICI: Pogledajte zbog čega je ovaj čovjek deportovan iz Čikaga u BiH… | Cik Novosti\nBOSANAC UHAPŠEN U AMERICI: Pogledajte zbog čega je ovaj čovjek deportovan iz Čikaga u BiH…\nAsentić je u ponedjeljak deportovan iz SAD-a u BiH, prenijeli su danas mediji u BiH, dodajući da su američke vlasti 2006. godine otkrile da je on u nekoliko navrata lagao o svojoj ulozi tokom rata u BiH.\nNakon što su mu predočeni dokazi priznao je da je bio pripadnik Zvorničke brigade između 1992. i 1996. godine, a odluka o njegovoj deportaciji donijeta je u januaru 2016. godine.\nSudija za imigraciju izjavio je da su Asentićeve lažne izjave “izuzetno ozbiljne”, s obzirom na to da je lagao iz straha od zabrane dolaska u SAD, ali i zbog toga što je laž bila u kontekstu njegove vojne službe za vrijeme rata u BiH.\nU decembru 2017. vlada SAD-a optužila je Olivera Dragića (42) za imigracione prevare prošle godine, jer u pristupnim papirima za boravak u toj zemlji nije naveo da je učestvovao u ratu u Srebrenici 1995. godine.\nTužioci kažu da je Dragić, iz Barbertona u prigradskom mjestu Akron, dao lažne izjave o svojoj ulozi u ratu 90-ih pri prijavljivanju statusa izbjeglice u SAD-a.


Europoslanici pozdravili kontinuirani napredak u pregovorima i pozivnicu za NATO | EUME\nNaslovnica Press info Press Pregovori o pristupanju Europoslanici pozdravili kontinuirani napredak u pregovorima i pozivnicu za NATO\nEuroposlanici pozdravili kontinuirani napredak u pregovorima i pozivnicu za NATO\nEvropski parlament pozdravlja kontinuirani napredak u pregovorima o pristupanju Crne Gore Evropskoj uniji, poziva političke aktere da nastave konstruktivan dijalog i pozdravlja pozivinicu za članstvo upućenu od strane NATO-a, navodi se, između ostalog, u rezoluciji o Crnoj Gori koja je danas usvojena u Evropskom parlamentu.\n„Crna Gora je dobra vijest koja dolazi sa Zapadnog Balkan, a uz dodatni pritisak migracione krize na čitav region, Crna Gora se sve više smatra stožerom stabilnosti“, ocijenio je izvjestilac za Crnu Goru Čarls Tanok, tokom predstavljanja predloga rezolucije na plenarnom zasijedanju Evropskog parlamenta u Strazburu.\nEvropski parlament je pozdravio kontinuirani napredak Crne Gore u pristupnim pregovorima, koji je rezultirao otvaranjem 22 i privremenim zatvaranjem dva pregovaračka poglavlja, i ohrabrio vidljiv napredak u ispunjavanju mjerila za zatvaranje aktuelnih i otvaranje novih pregovaračkih poglavlja. Pozdravljena je, takođe, odluka NATO-a da Crnoj Gori uputi pozivnicu za članstvo i ohrabren brz i efikasan napredak u pristupnim pregovorim.\nEuroposlanici su naglasili da su održivi dijalog i konstruktivna saradnja između političkih aktera od presudne važnosti za kontinuitet napretka u procesu pristupanja Crne Gore EU i, u tom smislu, pozvali na nastavak parlamentarnog dijaloga.\nU Rezoluciji su prepoznati pozitivni pomaci u reformi javne uprave, kao i dobar napredak u zakonodavnom okviru za jačanje nezavisnosti, odgovornosti i profesionalizma u crnogorskom pravosuđu, uz izraženo očekivanje pune implementacije usvojenih propisa u praksi. Sa druge strane, europoslanici su preporučili dalje jačanje zakonodavnog i institucionalnog okvira za borbu protiv korupcije, ocijenivši da, i pored pozitivnih promjena u zakonodavstvu i određenog napretka u pokretanju optužnica i izricanju presuda za slučajeve korupcije, ova oblast ostaje predmet ozbiljne zabrinutosti.\nEvropski parlament je pohvalio makreokonmsku stabilnost i pozitivne ekonomske trendove u Crnoj Gori, preporučujući nastavak stukturnih reformi i dalje unapređenje poslovnog ambijenta.\nNaglašavajući značaj medijskih sloboda i pluralizma kao ključnih vrijednosti EU, evropski parlamentarci su izrazili zabrinutost za trenutno stanje u oblasti medija i apelovali na obezbjeđenje nezavisnosti javnog servisa. Ukazano je, takođe, na nedostatak profesionalnih i etičkih standarda u medijima, kao i na nepovoljan ekonomski položaj novinara.


Konferencijski program | British Council\nUčite engleskiNaši besplatni internet kursevi\n2016Konferencijski programPrvi dan konferencije\nRTS @ NTO\nNa našoj konferenciji "Nove tehnologije u obrazovanju 2016" učesnici su bili u prilici da čuju preko 100 prezentacija, studija slučaja i panel diskusija o upotrebi IKT na svim nivoima obrazovanja. Pored programa, ovde možete preuzeti i prezentacije koje su predavači koristili tokom oba dana konferencije kako biste se bolje upoznali sa idejama koje su predstavili.\nUčesnici konferencije su bili u mogućnosti da čuju preko 150 predavanja o upotrebi novih tehnologija u obrazovanju koje je održalo više od 120 govornika u četiri glavne sale.\nTokom dva dana konferencijskog programa čuli smo veoma zanimljiva predavanja stručnjaka iz Srbije, regiona i Velike Britanije o primerima upotrebe novih tehnologija na svim nivoima obrazovanja, kao i u razvoju ljudskih resursa i celoživotnom obrazovanju.\nNaši posetioci nisu samo slušali predavanja već su iskoristili ovu priliku da nakon njih postave pitanja i saznaju više o najboljim primerima iz zemlje i inostranstva.\nJednu od prezentacija je održao naš kolega iz Velike Britanije, Rob Luis, koji je govorio o našim MOOC kursevima iz engleskog jezika i njihovoj ulozi u modernom obrazovanju. Tokom konferencije održano je nekoliko panel diskusija u kojima su nastavnici i zaposleni različitih institucija obrazovanja govorili o informatici kao predmetu u školama, bezbednosti učenika na internetu i etici u naučnim istraživanjima.


Četvrti sastanak radne grupe za izradu Sporazuma o saradnji u okviru projekta „Centar za cjeloživotno učenje“ | ECDL\nČetvrti sastanak radne grupe za izradu Sporazuma o saradnji u okviru projekta „Centar za cjeloživotno učenje“\nDerventa, 25. novembar 2014. godine\nU okviru projekta „Centar za cjeloživotno učenje“, koji finasira EU i sufinansira grad Doboj, u Derventi je održan IV sastanak radnog tima za izradu Sporazuma o saradnji (Sos). Na sastanku je Borivoje Golubović, ekspert za izradu Sporazuma o sradnji, u kratkim crtama predstavio ključne elemente radne verzije SoS. Cilj Sporazuma je uspostavljanja mehanizama saradnje strana potpisnica na poboljšanju položaja teško zapošljivih kategorija, što je predviđeno kroz 11 posebnih ciljeva, a učesnici su dali svoje mišljenje o svakom pojedinačno.\nNa sastanku je zaključeno da svi članovi tima za izradu SoS, dostave dorađene mjere i dodatne prijedloge mehanizama saradnje do kraja novembra. Na bazi tih pročišćenih mjera i prijedloga, stručnjak za izradu SoS će do 5. decembra svim stranama dostaviti nacrt Sporazuma. Na nacrt sve strane potpisnice treba da dostave komentare do 15. decembra, kako bi saradnik za izradu SoS, najkasnije do 22. decembra pripremio finalnu verziju dokumenta.\nJedan sporazum za tri opštine na kojima se provodi projekat, trebalo bi da bude potpisan na finalnoj konferenciji pri okončanju projekta Centar za cjeloživotno učenje.\nPrijedlog svih članova je i to da bi trebalo da se strane potpisnice po usvajanju Sporazuma sastaju najmanje jedanput godišnje. Okvirni prijedlog je da to bude u periodu mart-april, jer se tada u lokalnim zajednicama donose prijedlozi upisnih politika, a i Zavod za zapošljavanje RS radi na prijedlogu aktivnih mjera zapošljavanja.\nTakođe je dogovoreno da inicijativu za sastanak pokreću najmanje 2 strane potpisnice. Zakazani sastanci bi se održavali na temu poboljšanja položaja teško zapošljivih kategorija, a u skladu sa aktuelnom problematikom, a prijedlog je da sastancima prisustvuju i predstavnici lokalnih savjeta za obrazovanje odraslih i zapošljavanje.\nIzrada Sporazuma o saradnji je jedna od aktivnosti projekta „Centar za cjeloživotno učenje“. Voditelj projekta je Centar za promociju evropskih vrijednosti EUROPLUS, a partneri su: NVO Budućnost iz Modriče, NVO Biosplus iz Dervente, Asocijacija informatičara u BiH iz Sarajeva i Visoka poslovno tehnička škola iz Doboja.


Stefanović: Građani su napali policajce, gađali ih i vrijeđali – Fokus.ba\nStefanović: Građani su napali policajce, gađali ih i vrijeđali\nOn je rekao da je mali odziv ljudi na protestu, kojih je prema njegovoj proceni bilo 1.500 izazvao "veliku nervozu lidera SZS"\nMinistar unutrašnjih poslova Srbije Nebojša Stefanović izjavio je večeras na konferenciji za novinare da će svako ko je protivzakonito ušao u zgradu Radio-televizije Srbije i prijetio novinarima odgovarati prekršajno i krivično, javlja Anadolu Agency.\nOn je rekao da je na večerašnjim protestima došlo do nasilja i da su demonstranti nasilno ušli u RTS i demolirali ulaz.\nStefanović je pozvao građane da se mirno raziđu i napuste zgradu RTS-a i da se na taj način povrati javni red i naveo da će policija pokušati da zaštiti svakog novinara RTS.\n“Pozivam i lidere Saveza za Srbiju da prestanu sa nasiljem, demoliranjem imovine”, rekao je Stefanović na konferenciji za novinare.\nOn je rekao da je mali odziv ljudi na protestu, kojih je prema njegovoj proceni bilo 1.500 izazvao “veliku nervozu lidera SZS”.\nStefanović je rekao da će policija postupati protiv svih koji počine nasilje kako bi “uspostavili vladavinu prava na svakom mjestu u zemlji”.\n“U narednim danima nadležni će dobiti sve informacije o ljudima koji su činili krivična djela, zato što je Srbija ozbiljna država”, rekao je Stefanović.\nOn je kazao da je na protestu bilo incidenata i da su građani napadali policiju, gađali policajce i vrijeđali ih.\n“Najoštrije osuđujem takve napade na policiju, upozoravam sve da prekinu sa takvim ponašanjem”, rekao je Stefanović\nOn je rekao i da misli da je privedena samo jedna osoba zbog napada na policajca.\nStefanović je ponovio da su demonstranti “demolirali zgradu, lomili i htjeli da upadnu u program RTS”.\nMinistarstvo kulture i informisanja izdalo je večeras saopoštenje u kojem se navodi da ulazak demonstranata u zgradu RTS-a predstavlja prelazak “one delikatne linije koja društvo dijeli od anarhije i bezakonja”.\nMinistarstvo je pozvalo “grupu koja je ušla u zgradu RTS-a da se povuče, a one koje ih podržavaju, na uzdržanost od takvih postupaka”.\n“Politički stavovi i zahtjevi, kakvi god da su, ne smeju se izražavati na način suprotan zakonu, javnom redu i opštem interesu društva”, navelo je Ministarstvo.\nU saopštenju se dodaje da je ulazak u RTS “žalostan pokušaj” da se u društvo unesu dodatne napetosti i isključivosti.\nGrađani koji protestuju protiv vlasti u Beogradu večeras su ušli u zgradu Radio-televizije Srbije, nakon čega ih je policija istjerala, a veliki broj njih i dalje se nalazi ispred RTS-a.\nGrađani su večeras ušli u zgradu RTS, tvrdeći da su ih čuvari pustili, a nakon sat i po ušla je policija i istjerala građane, ali i lidere opozicije Boška Obradović, Zorana Lutovca i Dragana Đilasa.\nInače, malo prije ponoći, demonstranti su se počeli razilaziti ispred zgrade RTS-a, a Obradović je prisutne pozvao da sutra u 12 sati dođu ispred zgrade Predsjedništva Srbije, kada je najavljena pres konferencija Aleksandra Vučića.


On kaže da okolne zemlje nemaju razloga za paniku, naglašavajući da je dužnost Srbije da brine o svojim građanima, ali i o evropskoj bezbednosti, a da će brinuti i obezbednosti susednih zemalja.\nPOKLON IZ BELORUSIJE Đorđević: Srbija će dobiti sistem 'buk' i "migove 29", ali POD JEDNIM USLOVOM\n- Za razliku od prethodnih vremena, mi sada pravimo planove. Imamo godišnji, trogodišnji, petogodišnji i 10-godišnji plan, a ovo što sada radimo je neki naš trogodišnji plan, jer smo videli da je protivvazdušna odbrana nešto što nama najviše treba i u tom pravcu smo krenuli - istakao je ministar.\nKako kaže, kada je reč o naoružanju i vojnoj opremi iz Rusije, modernizacija i remont 10 letelica će Srbiju koštati 185 miliona evra Srbiju.\n- Za donaciju iz Belorusije još se ne zna vrednost tog posla, jer radna grupa tek treba da zaseda i da se vidi šta će konkretno od naoružanja i vojne opreme doći u Srbiju, odnosno da se vidi šta beloruska strana može da remontuje, ali da se očekuje da će to biti povoljno i pod povoljnim uslovima - kaže on.\nAmerički helikopteri za Hrvatsku, migivi za Srbiju: Kolinda Grabar Kitarović tvrdi da se ne radi o TRCI U NAORUŽANJU\n- Mi imamo trenažere što se tiče migova 29, i to su avioni vrlo poželjni kod nas jer imamo obučene pilote na njima. Mi imamo sada način da pilote obučavamo od školskog aviona, što malo zemalja, a koje su i razvijenije od Srbije nemaju - naglasio je ministar odbrane.\nVučić: "Svi se naoružavaju u regionu, Namenska će dobiti podršku"\nMarinika Tepić, potpredsednica SSP stigla je u policijsku stanicu u Jagodini kako bi dala iskaz u vezi sa optužbama za podvođenje i seksualno zlostavljanje koje je u javnosti iznela protiv Dragana Markovića Palme.


Vesti online / Sport / Fudbal / Tadić 16. golom preokrenuo utakmicu sa Hagom (VIDEO)\n15:07 >> 15:11h\nTadić je postigao 16 golova i podelio sedam asistencija u dosadašnjem toku prvenstva\nTadić je bio precizan iz jedanaesterca u sudijskoj nadoknadi prvog poluvremena i doneo prednost svom timu 2:1 pre veliku pauzu. U drugih 45 minuta je još tri puta vađena lopta iz mreže Den Haga za ukupnih 5:1.\nStrelci za amsterdamski klub su bili sem srpskog reprezentativca Doni van de Bek (39'), Hakim Zajek (74' i 83') i Kasper Dolberg (78'). Jedini gol za Den Hag je postigao El Hajati u 36. minutu.\nJedini bolji strelac Holandije je PSV-om Luk de Jong sa 20 golova, kao što je i Aaks drugi na tebeli ispod kluba iz Ajndhovena.\nFUDBAL Kinezi ponudili 25.000.000 za Tadića


Konvoj američkih vojnih vozila tokom današnjeg povlačenja iz Sirije (Foto: Reuters/Azad Lashkari)\nDio američkih snaga iz severnoistočne Sirije ušao je u ponedeljak u Irak, posle povlačenja koje je naredio predsjednik Donald Tramp. Pojedini američki vojnici, kako je najavljeno iz Pentagona, ipak ostaju u Siriji da bi sa kurdskim borcima štitili naftna polja od Islamske države.\nViše od 100 vozila sa američkim vojnicima prešlo je rano u ponedeljak granicu sa Irakom, u okviru povlačenja iz Sirije koje je naredio američki predsjednik – a koje je otvorilo put za tursku ofanzivu protiv kurdskih boraca u regionu.\nNa putu do granice, američke snage dočekali su protesti civila, mahom Kurda, koji su konvoj gađali kamenicama i krompirima i uzvikivali "Idite Amerikanci, lažovi!".\nGotovo hiljadu vojnika napušta sjeveroistok Sirije da bi kampanju protiv pripadnika Islamske države nastavili u Iraku. Međutim, Pentagon razmatra mogućnost da pojedine snage ostanu da bi osigurale da naftna polja ne padnu u ruke ekstremista.\n"Imamo snage u gradovima u sjeveroistočnoj Siriji, koji su blizu naftnih polja. Vojnici u tim gradovima nisu dio trenutne faze povlačenja, koja obuhvata snage raspoređene duž granice, u Kobaniju. Povlačenje će trajati više nedelja i dok se ne okonča, naše snage ostaće u gradovima blizu naftnih polja”, rekao je sekretar za odbranu SAD Mark Esper, navodeći da se radi o više od 700 američkih vojnika, koji neće ići "kući", kako je predsednik SAD Donald Tramp tvitovao.\nTramp je na sastanku kabineta u ponedeljak rekao da ne želi da ni jedan američki vojnik ostane u Siriji, ali da će snage koje se povlače iz te zemlje sada biti raspoređene na drugim mjestima prije povratka u Sjedinjene Države. Poručio je da i Amerika nikada nije obećala Kurdima da će ostati u regionu i, kako je naveo, braniti ih do kraja njihovih života.\nEsper nije isključio mogućnost izvođenja američkih protivterorističkih napada iz Iraka po Siriji. Ali, rekao je da će se planovi razraditi tokom vremena i da će obuhvatiti diskusije sa NATO saveznicima u narednim danima. Rekao je da će američke trupe, ukoliko se budu vraćale u Siriju, biti pod zaštitom američkih aviona.\nSAD trenutno imaju oko 5.000 vojnika u Iraku na osnovu sporazuma između Bagdada i Vašingtona.\nSjedinjene Države povukle su se 2011. godine kada su u toj zemlji završene borbene operacije, ali vratile su se tri godine kasnije kada je Islamska država preuzela velike delove zemlje, da bi kasnije izgubila ono što je osvojila.\nSledi li nastavak turske ofanzive?\nDok se Amerikanci povlače, u sjevernoj Siriji se ponovo izvještava o sukobima kurdskih i turskih snaga, i do dan uoči isticanja prekida vatre. Predsjednik Turske Reždep Tajip Erdogan upozorio je da će, po isteku roka, Ankara nastaviti ofanzivu ako se Sirijske demokratske snage, koje predvode Kurdi, ne povuku iz predložene bezbjedne zone duž granice.\n“Veliki dio prekida vatre je istekao. Sjutra putujemo u Soči u Rusiju, i o tom procesu ćemo razgovarati sa Putinom nakon čega ćemo, uz božju volju, preduzeti naredne korake”.\nKurdski zvaničnici upozoravaju na nastavak krvoprolića uprkos primirju koje su sa Erdoganom dogovorili potpredsjednik SAD Majk Pens i državni sekretar Majk Pompeo.\nPrekid vatre do sada daje rezultate. Još ima posla na njegovoj implementaciji, ali smo optimisti”, rekao je Pompeo, dodajući da je bilo "relativno malo borbi" otkako je dogovoreno primirje.\nRekao je da će sporazum "spasiti živote", ali da će SAD morati "osigurati da se obaveze" koje je preuzela Turska za primirje "izvrše".\n"Napori ove administracije da ukloni ISIS će se nastaviti", zaključio je Pompeo.\nI sekretar za odbranu Esper rekao je da "izgleda" da se petodnevni prekid vatre između turskih i kurdskih snaga na severu Sirije potpisan prošlog četvrtka "uglavnom održava".\nTurska je saopštila da je jedan njen vojnik ubijen, a drugi ranjen u nedelju nakon napada paravojnih jedinica sirijskih Kurda na Tel Abiad, na severoistoku Sirije.\nU Vašingtonu, odluku o povlačenju, i dalje oštro kritikuju demokrate i mnogi Republikanci, pa čak i lider senatske većine Mič Mekonel.\n“Predsjednici imaju veliku slobodu kada je riječ o donošenju odluka o snagama, ali mnogi od nas smatraju da je to greška”.\nDemokrate upozoravaju da Trampova odluka doprinosi povećanju uticaja Rusije, kroz saveznika Siriju.\n“Nema garancija kada je riječ o našim interesima, a Rusija ne samo da će se pitati o budućnosti Siriji, već svi u regionu preisputuju ko bi trebalo da im budu saveznici”, rekao je senator iz Nju Džersija Bob Menendez.\nPredstavnički dom američkog Kongresa je prošle nedelje, ubjedljivom većinom, usvojio rezoluciju kojom se osuđuje povlačenje američkih vojnika iz Sirije. Rezolucija je međutim simbolična i republikanci za sada blokiraju njeno usvajanje u Senatu.\nLider Kurda u Vašingtonu\nU međuvremenu, predstavnik glavne kurdske grupe u Siriji, Sirijskih demokratskih snaga (SDF), boravi u Vašingtonu gde razgovara sa američkim zvaničnicima.\nZa sada nema informacija sa kim Ilham Ahmed iz SDF-a planira da se sastane.\nTurski predsednik Rečep Taijip Erdogan dogovorio je u razgovoru s američkim potpredsednikom Majkom Pensom petodnevni prekid vatre, kako bi se kurdskim borcima dalo vremena da se povuku iz "bezbednosne zone" dugačke 32 kilometra, za koju se Ankara nada da će je uspostaviti na severoistoku Sirije u blizini svojih granica.\nSDF je saopštila da su u nedelju evakuisali sve svoje borce iz severnog grada Ras al Ajn.\nTurska je rekla da pomno nadgleda povlačenje 86 vozila prema gradu Tal Tamr i da želi da se kurdski borci odmaknu dalje od tursko-sirijske granice.\nTurska smatra kurdske borce terorističkom grupom u savezu sa kurdskim separatistima koji se tri decenije bore za autonomiju na jugoistoku Turske.\nAli, kurdski borci su se borili zajedno s američkim trupama protiv terorista Islamske države. Tramp je prošle nedelje rekao da turska invazija na sever Sirije "nije naš problem" i da Kurdi "nisu anđeli".


Rowenta CV 4312 fen za kosu cena, cene Srbija, prodaja Beograd Novi Sad Niš\nRowenta CV 4312 fen za kosu cene\nRowenta CV4312 Snaga 1600 W, Broj brzina 2, Funkcije 2 Temperature/Brzine... specifikacija\nSnaga 1600W, 2 brzine, usmerivač vazduha\nEPonuda nije internet prodavnica već Vam omogućava da brzo i lako nađete Rowenta CV 4312 fen za kosu po najjeftinijoj ceni. Naš cilj je da kupci budu što bolje informisani o ponudi Rowenta fen za kosu CV 4312 na tržištu Srbije. Vrlo lako nalazite željeni proizvod za kategoriju Fenovi za kosu cene, ne morate da lutate od sajta do sajta za Rowenta Fenovi za kosu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Rowenta CV 4312 fen za kosu sa PRODAVCEM. EPonuda ne može da garantuje potpunu tačnost specifikacije i slika za Rowenta CV 4312 fen za kosu. Pre kupovine, podatke za Rowenta fen za kosu CV 4312 proverite na sajtu PROIZVOĐAČA.


Hitno poboljšati ekonomsko-socijalni položaj zaposlenih u tekstilnoj industriji – Biznis.ba\nNaslovnaBiHHitno poboljšati ekonomsko-socijalni položaj zaposlenih u tekstilnoj industriji\nobjavljeno 08. avg 2019. u 14:06\nPredsjednik Saveza samostalnih sindikata Bosne i Hercegovine Selvedin Šatorović sastao se danas s novoizabranim predsjednikom Sindikata tekstila, kože, obuće i gume FBiH Zlatiborom Kojčićem.\nŠatorović se osvrnuo na problem napostojanja zakonski zagarantovane minimalne plate u Federaciji BiH, te je izrazio nadu da će u najskorije vrijeme doći do rješavanja tog problema. Definisanjem najniže cijene rada će, posebno kod zaposlenih u sektoru tekstila, kože, obuće i gume, doći do značajnijeg poboljšanja njihovog ekonomsko-socijalnog položaja – saopćeno je iz Saveza saostalnih sindikata BiH.\nRazgovarano je i o problemima s kojima se svakodnevno u radu suočavaju radnici u tekstilnoj industriji. Posebno je istaknut problem velikog broja radnika i radnica s neuvezanim radnim stažom.\n– Učesnici sastanka pozivaju Federalno ministratvo rada i socijalne politike, te Vladu Federacije BiH da sve buduće aktivnosti koje se direktno i indirektno tiču pitanja radnika, njihovog ekonomsko-socijalnog statusa i radno-pravnog položaja realizuju u koordinaciji i uz konsenzus sa Savezom samostalnih sindikata BiH. Savez je, zajedno sa Sindikatom tekstila, kože, obuće i gume FBiH spreman dati puni doprinos u tim aktivnostima – saopćeno je iz Službe za informiranje SSS BiH.


Tražim hitnu reakciju nadležnih državnih organa povodom informacija koje su se pojavile u javnosti a tiču se sramnog prisluškivanja predsednika Srbije i Srpske napredne stranke Aleksandra Vučića i njegove porodice i dela najbližih saradnika.\nPrisluškivanje predsednika osuđujem i smatram ga ozbiljnim udarom na državu Srbije i na instituciju Predsednika Republike.\nUkoliko istraga nadležnih organa otkrije da je reč o nekom od sadašnjih ili nekadašnjih funkcionera MUP, očekujem njihovo procesuiranje i da odgovaraju u skladu sa zakonom.\nTakođe, očekujem da istraga bude brza i efikasna i da tužilaštvo, sudstvo, policija i bezbednosne službe hitno daju svoj maksimum kada je u pitanju slučaj prisluškivanja predsednika. Jasno je da iza prisluškivanja predsednika stoje ozbiljni interesi i nečija želja da preuzme kontrolu nad državom u koordinaciji sa kriminalnim, tajkunskim i sa delom policijskih struktura.\nNa Savskom trgu, gde se privodi kraju rekonstrukcija i priprema otkrivanje spomenika velikom županu Stefanu Nemanji, večeras je uključeno i probno osvetljenje, u prisustvu predsednika Aleksandra Vučića. Ništa lepše nisam…


Više od 250 migranata sa autobuske stanice prihvatilo boravak u centrima\nBeta 17. januara 2017. 19:10\nViše od 250 migranata prihvatilo je da budu premešteni iz baraka na autobuskoj stanici u prihvatne centre u Obrenovcu i Krnjači, kao i u druge centre širom Srbije, izjavio je danas ministar za rad, zapošljavanje boračka i socijalna pitanja Aleksandar Vulin, a objavljeno je na sajtu Vlade Srbije.\nMigranti su prevezeni autobusima koje je obezbedila Vlada.\n„Na inicijativu predsednika Vlade Aleksandra Vučića mi smo uvećali napore da još jednom sa svim ovim ljudima razgovaramo, da im ponudimo još jednom bolji smeštaj, da im ponudimo da odu tamo gde država može da odgovara za njih“, rekao je Vulin.\nMinistar unutrašnjih poslova Nebojša Stefanović je, nakon prebacivanja dela migranata iz parkova u prihvatne centre, rekao da barake kod autobuske stanice u Beogradu nisu smeštaj koji Srbija nudi migrantima, da su oni tu svojom voljom, pri čemu državne institucije zapravo žele da ih zamole da predju u objekte Ministarstva za rad, zapošljavanje, boračka i socijalna pitanja i Komesarijata za izbeglice i migracije.\nPotpredsednik Vlade je ukazao na to da je MUP za dve i po godine uhapsio više od dve hiljade krijumčara migranata, i dodao da policija preseca kanale krijumčara, pri čemu Srbija prednjači po broju privedenih za krijumčarenje.


Irena Milosavljević 25-02-2021\nPored javnih poziva koje je početkom februara raspisalo Ministarstvo privrede i opredelilo 450 miliona dinara za preduzetnike , Fond za inovacionu delatnost ovog ministarstva objavio je i novi javni poziv za Program ranog razvoja i Program saradnje nauke i privrede. - Sredstva za realizaciju javnog poziva u ukupnom iznosu od šest miliona evra obezbeđena su iz budžeta Republike Srbije, sa razdela Ministarstva prosvete, nauke i tehnološkog razvoja za 2021. godinu - objašnjava Aleksandra Aleksić u ime Privredne komore Srbije Regionalne privredne komore Rasinskog upravnog okruga. Program ranog razvoja namenjen je mladim preduzećima koja razvijaju tehnološku inovaciju za kojom postoji potreba na tržištu. Pojedinačno po projektu dodeljuje se do 80.000 evra. Kroz Program saradnje nauke i privrede dodeljuje se finansijska podrška do 300.000 evra po projektu konzorcijuma koji je sačinjen od najmanje jednog privatnog mikro, malog ili srednjeg preduzeća u Srbiji i jedne javne naučno-istraživačke organizacije u većinskom državnom vlasništvu, akreditovane u Srbiji. U skladu sa trenutnom epidemiološkom situacijom, Fond će promociju programa finansiranja organizovati online tokom marta i aprila meseca. Javni poziv otvoren je do 29. aprila , a prijave projekata iz svih oblasti nauke i tehnologije i industrijskog sektora se podnose putem portala Fonda.


Pazarci: ''Bolji smo od Zvezde'' - Sportske.net\nPazarci: ''Bolji smo od Zvezde''\nRukometaš Novog Pazara Armin Kaltak rekao je danas, uoči gostovanja Crvenoj zvezdi u devetom kolu Superlige, da njegova ekipa mora da izvuče pouke iz poslednjeg poraza od pančevačkog Dinama.\n"Ne smemo da imamo padove kao u prvom poluvremenu meča s Dinamom na našem terenu, dok smo u drugom pokazali da možemo sa svima da se nosimo. Ako budemo imali taj ritam u odbrani, razvićemo polukontre i kontre, pa uspeh neće izostati", rekao je Kaltak.\nNovi Pazar je petoplasirani tim lige i ima 10 bodova, a sledi Crvena zvezda s dva boda manje.\n"Neće biti lako, iskusni su, a tu su i moji Pribojci Ivan Rajičević i Davor Laković. Nemaju toliko zvučna imena, koliko su borbeni. Mislim, ipak, da smo kvalitetniji i da zaslužujemo plej-of", ocenio je Kaltak, koji je prvi strelac lige sa 58 golova.\nCrvena zvezda i Novi Pazar igraju sutra od 18.30 u Sportskom centru Šumice.


Iz registra se brišu privredna društva kod kojih je okončan postupak prinudne likvidacije\nPrivredna društva kod kojih je Agencija za privredne registre pre dva meseca pokrenula postupak prinudne likvidacije biće u narednim danima obrisana iz Registra privrednih subjekata, zbog okončanja postupka.\nRegistrator nadležan za vođenje Registra privrednih subjekata donosi akta o brisanju, na osnovu kojih se privredna društva brišu iz registra po službenoj dužnosti, u skladu sa članom 547. Zakona o privrednim društvima, na osnovu procedure propisane Zakonom o postupku registracije u Agenciji za privredne registre.\nPosledice brisanja privrednih društava posle okončane prinudne likvidacije su da imovina brisanog društva postaje imovina članova društva u srazmeri sa njihovim udelima u kapitalu društva.\nČlanovi društva svoje odnose u pogledu imovine uređuju ugovorom, pri čemu svaki član društva može da traži od nadležnog suda da izvrši podelu te imovine u vanparničnom postupku.\nNakon brisanja iz registra, članovi društva odgovaraju za obaveze društva u skladu sa odredbama Zakona o privrednim društvima, kojima su propisane odgovornosti članova društva u slučaju likvidacije.\nPodsetimo, APR je 31.12.2018. godine na svojoj internet stranici objavio oglase, odnosno obaveštenja kod oko 23.000 privrednih društva da su se stekli razlozi za prinudnu likvidaciju propisani članom 546. Zakona o privrednim društvima, pre svega zbog toga što društva nisu dostavila finansijske izveštaje nadležnom registru do kraja 2017. godine za prethodne dve uzastopne godine.\nPo isteku roka od 90 dana od dana objave oglasa, registrator privrednih subjekata je po službenoj dužnosti pokrenuo postupke prinudne likvidacije i objavio oglas o prinudnoj likvidaciji, koji je na internet stranici Registra privrednih subjekata bio javno objavljen 60 dana, kako bi sva zainteresovana lica mogla da se upoznaju sa navedenom promenom. Tim društvima je promenjen i status u registru – iz „aktivan“ u „u prinudnoj likvidaciji“.\nNakon što je istekao navedeni rok, registrator je pristupio donošenju akata o pokretanju postupka brisanja privrednih društava po službenoj dužnosti, na osnovu kojih će u narednim danima iz Registra privrednih subjekata biti brisana sva privredna društva kod kojih je okončan postupak prinudne likvidacije.\nZahvaljujući elektronskom vođenju registra i automatizaciji poslova u APR-u ceo postupak biće završen u narednih par dana.


U privatnom sektoru 1.697, a u javnom 1.601 visokoškolac – Bankar.me\nU privatnom sektoru 1.697, a u javnom 1.601 visokoškolac\nJanuary 10, 2019 Članci, CRNA GORA, POSAO I KARIJERA, SVE VIJESTI Leave a comment\nU utorak, 15. januara, počinje realizacija Programa stručnog osposobljavanja visokoškolaca. Sedma generacija, od 3.298 diplomaca, kroz dva kruga povezivanja, izabrali su poslodavca za stručno osposobljavanje.\nKako je saopšteno iz Zavoda za zapošljavanje Crne Gore, poslodavci su ove godine ponudili ukupno 11.007 radnih mjesta, od kojih su 4.103 u realnom sektoru, a 6.904 u javnom. Ostalo je nepopunjeno više od dvije trećine ponuđenih radnih pozicija.\nSkoro je izjednačeno interesovanje svršenih studenata za realni i javni sektor. Kod privatnih poslodavaca osposobljavaće se 1.697 visokoškolaca, a njih 1.601 u javnom sektoru.\nU periodu prijavljivnja visokoškolaca, na evidenciji Zavoda za zapošljavanje nalazilo se 3.600 visokoškolaca bez radnog iskustva.\nPodsjetimo, kroz Program stručnog osposobljavanja lica sa visokim obrazovanjem, kroz šest prethodnih ciklusa prošlo je nešto više od 20.000 visokoškolaca. Stručno osposobljavanje korisnika traje devet mjeseci i priznaje se kao radno iskustvo u trajanju od 12 mjeseci i kao uslov za polaganje odgovarajućeg stručnog ispita sa stečenim visokim obrazovanjem.\nZa realizaciju programa stručnog osposobljavanja država je do sada opredijelila oko 52 miliona eura.\nPrema analizi koju je sprovelo Ministarstvo prosvjete, u saradnji sa Poreskom upravom, oko 50 odsto korisnika poslije završenog Programa stručnog osposobljavanja nastavlja radni angažman kod istog ili drugog poslodavca.\nPOJMOVILista pripravnika Pripravnički staž Crna Gora Spisak pripravnika stručno osposobljavanje\nPrevious U utorak saslušanje o stanju u Atlas i IBM banci\nSljedeći Kursne razlike odvele u minus brodarske kompanije\nPripravnicima pola plate iz 2021.\nProgram stručnog osposobljavanja pokazao: Svi hoće radnike kada ne moraju da ih plate\nNajstariji pripravnik 58 godina, prednjači ekonomija\nObavezna rezerva banaka na kraju maja je, prema podacima Centralne banke (CBCG), iznosila 225,4 miliona …


Proizvođači delova opreme za proizvodnju stakla i fabrike - Delovi opreme za opremanje stakla napravljeni u Kini - Taiji\nOvde ćete naći našu superiornu rešetku za pokrivanje rešetki dizajnirana za reaktore sa obloženim staklenim vlaknima. Oni obezbeđuju siguran rad i lakoću otvaranja i čišćenja.Više\nOvaj tip reduktora brzine karakteriše visok stepen prenosa, izuzetna stabilnost, niska buka, kompaktna struktura, pouzdan rad i dug vek trajanja itd. Naš reaktor sa oblaganjem stakla koristi ovaj prenosni uređaj i opremljen je različitim modelima snage u skladu sa kapacitetima opreme .Više\nIspusni ventil može biti opremljen tantalskim vrhom kako bi se u reaktoru ostvarilo realno vrijeme merenja temperature i na taj način izbjeglo kašnjenje temperature ili greška uzrokovana upotrebom termovela.Više\nNaša termoelektrana sa staklenim oblicima dizajnirana je sa tantalumskim vrhom za detekciju temperature i PT100 platinskim RTD na dnu. Ona garantuje precizno i realno merenje promene temperature unutar reaktora obloženog staklom.Više\nOvdje naći najbolje dijelove opreme za oblaganje stakla napravljene u Kini s Taiji koji je jedan od vodećih proizvođača i dobavljaca dijelova opreme za stakla u Kini. Opremljeni smo sa produktivnom fabrikom i profesionalnim timom na usluzi. Dobrodošli da nas kontaktirate.


Indira Hadžagić 15 avgust 2018\nRadnici JKP“Lim“ počeli su sa remontom sve tri kotlarnice koje kao gorivo koriste mazut.\n-Sve te kotlarnice su u veoma lošem stanju jer kompletan, odnosno ozbiljan remont nije rađen osam godina. Reč je o kotlarnicima na Brijegu, Gimnaziji i OŠ“Vladimir Perić Valter“. Za ove namene obezbeđeno je 2,5 miliona dinara i nadamo se da će radovi biti gotovi do početka grejne sezone, kaže direktor JKP“Lim“ Enis Memišahović.\nOno što je veoma značajno kad je reč o organizovanom grejanju je svakako to što se Prijeplje nalazi među opštinama koje su ušle u program finansiranja grejanja na biomasu. Bitna je vest da je Ministarstvo za energetiku odabralo stručnog konsultanta za implementaciju projekta izgradnje toplane.\nPo rečima Memišahovića, očekuje se da u oktobru bude potpisan trilateralni ugovor između prijepoljske opštine, nadležnog ministarstva i Nemačke razvojne banke o finansiranju izgradnje kotlarnice u Šehovića Polju. Tome bi trebalo da prethodi usvajanje Detaljnog plana regulacije za ovaj deo grada, koji je sada jedan od najvažnijih dokumenata jer su planovi izgradnje nekoliko važnih objekata veoma dinamični. Ukoliko izgradnja kotlarnici kod Gimnazije počne ove godine, što uključuje i rekonstrukciju podstanica i toplovoda, Prijepolje bi moglo već sledeće grejne sezone da počne da koristi jeftiniji ogrev iz lokalnih resursa.


Brojne zloupotrebe javnih resursa uoči izbora, bilježi se masovnije zapošljavanje u preduzećima – RTV BPK\nBrojne zloupotrebe javnih resursa uoči izbora, bilježi se masovnije zapošljavanje u preduzećima\nTransparency International u Bosni i Hercegovini (TI BiH) predstavio je prve rezultate monitoringa predizbornih aktivnosti koje provodi u 68 lokalnih zajednica, saopćeno je iz ove organizacije.\nKako su naveli, u proteklih mjesec dana uočeni su brojni oblici zloupotrebe javnih resursa za političku promociju a pojedine stranke i kandidati već su krenule sa plaćenim oglašavanjem iako je to izričito zabranjeno van perioda zvanične izborne kampanje.\n“Zbog svega je TI u 20 slučajeva Centralnoj izbornoj komisiji proslijedio informacije koje se u najvećoj mjeri odnose na preuranjenu kampanju, a zabilježeno je i osam slučajeva oglašavanja na mjestima koja za to nisu predviđena”, ukazali su.\nOsim promotivnih bilborda van izborne kampanje, istakli su primjer bilborda Hrvatske demokratske zajednice (HDZ) koji je postavljen u dvorištu osnovne škole u Busovači, zbog čega je pored CIK-a obaviješten i Ombudsman, kao i u drugim slučajevima korištenja djece za promociju kandidata na predstojećim izborima.\n“U proteklih mjesec dana 70 posmatrača TI ispratio je 263 javna događaja u organizaciji javnih institucija, javnih ustanova i preduzeća od čega su se 62 odnosila na otvaranja infrastrukturnih objekata. Blizu 70 posto korišteno je za promociju kandidata na lokalnim izborima od kojih mnogi nemaju nikakvu javnu funkciju i nije jasno u kom svojstvu su prisustvovali”, saopćeno je.\nKako su naglasili, na 11 događaja iznesene su poruke protiv političkih protivnika, predizborna obećanja izrečena su u 78 obraćanja, dok su stranačka obilježja bila istaknuta na 25 javnih događaja.\n“Svi ovi podaci jasno pokazuju da se javni događaji, organizovani od strane institucija i javnim sredstvima, u najvećoj mjeri koriste za promociju stranaka i kandidata na lokalnim izborima. Jedan od ovakvih slučajeva je ističemo primjer otvaranja radova na vodovodnoj mreži ‘Voda za 12.000 stanovnika’ u Visokom, gdje su prisutnima dijeljene zaštitne maske sa obilježjima Nezavisne liste”, napomenuli su.\nTakođe, kako je saopćeno, zabilježeno je i osam primjera plaćenog oglašavanja javnih institucija u kojima se promovišu kandidati na lokalnim izborima.\n“Izdvajamo primjer kampanje ‘Banja Luka se gradi’ gdje se kroz spotove, bilborde i 3D prezentacije daju predizborna obećanja i vrši lična promocija aktuelnog gradonačelnika Banja Luke koji je ponovo kandidat za tu funkciju. TI je uputio zahtjev Gradu da dostavi informacije o tome koliko je koštala ova kampanja, ali one još uvijek nisu dostavljene”, tvrde.\nZabilježili su i 17 primjera, kako su naveli, masovnijeg zapošljavanja radnika u javne ustanove i preduzeća.\n“Posmatrači su zabilježili i 50 slučajeva distribucije različitih vrsta subvencija i pomoći iz javnih budžeta u ovom periodu. Izdvaja se primjer Bileće gdje je Ministarstvo poljoprivrede, šumarstva i vodoprivrede RS-a organizovalo podjelu steonih junica ispred mljekare čiji je vlasnik kandidat za načelnika te opštine. Takođe, u kancelariji Stranke demokratske akcije (SDA) u Zvorniku dijelili su se obrasci za dodjelu novčanih sredstava Federalnog ministarstva raseljenih osoba i izbjeglica kojima se sufinansira prijevoz učenika”, ukazali su.\nU 14 slučajeva zabilježeno je, kako su istakli, omogućavanje besplatnih pregleda, lijekova i drugih vrsta javnih usluga, a koji su korišteni za promociju kandidata na izborima. “U posmatranom periodu zabilježeno je i 128 primjera intenziviranja javnih radova, koje se prvenstveno odnosi na početak izgradnje raznih infrastrukturnih objekata.\nTI već godinama vrši monitoring predizbornih aktivnosti, a cilj je dokumentovanje svih vrsta zloupotreba javnih resursa za političku promociju kao i otkrivanje nedozvoljenih prihoda političkih partija”, poručili su iz ove organizacije.\nPotcrtali su da će u narednim danima pustiti u rad mobilnu aplikaciju “Reflektor” koja će omogućiti i svim građanima anonimno slanje prijava o primjerima kupovine glasova, predizbornog zapošljavanja, oglašavanja na zabranjenim mjestima, pružanju javnih usluga u zamjenu za glas i svim drugim vrstama zloupotrebe javnih sredstava u izbornom procesu.\n“Pomenute aktivnosti TI provodi u sklopu projekta ‘Podrška građanima u borbi protiv korupcije’ u saradnji sa partnerskim organizacijama Centri civilnih inicijativa (CCI) i Centrom za razvoj medija i analize (CRMA). Finansijsku podršku za projekat omogućila je Američka agencija za međunarodni razvoj (USAID)”, saopćeno je iz Transparency Internationala.


Produkcije - Cinesseum\nŽelimo da zajedno menjamo svetsku industriju filma\nUkoliko ste vi produkcijska kompanija koja želi da dopre do šireg auditorijuma, mi smo tu da pomognemo.\nDo sada ste bili ograničeni sa prikazivanjem Vaših najnovijih filmova samo u bioskopima i filmskim festivalima. Zamislite da možete da prikažete Vaše filmove celom svetu, svakoj osobi na planeti koja ima internet konekciju. Sada to možete sa Cinesseum-om, prvim svetskim online bioskopom.\nMožete birati tržišta i publiku koju želite da targetirate sa svojim najnovijim filmovima.\n1. Ukoliko želite da obuhvatite svoje domaće tržite i da prikažete Vaše najnovije filmove online samo u Vašoj državi, mi to možemo da uradimo.\n2. Ukoliko želite da obuhvatite publiku iz celog sveta, a isključite domaće tržište (i time zaštitite domaće bioskope), mi i to možemo da uradimo.\n3. A ukoliko želite da obuhvatite sve, bilo gde na svetu, da, mi to možemo da uradimo takođe.\nSa našom vrhunskom tehnologijom, Vaši filmovi su 100% bezbedni od bilo koje vrste piraterije ili zloupotrebe. Uz potpunu enkripciju, nemogućnost deljenje sadržaja ili snimanja ekrana, Vaš film je potpuno siguran.\nNaš biznis model je zasnovan na bazi podele profita. Nakon što se dogovorimo oko prava za puštanje filma, sve ostalo je na nama, uključujući i investiranje u marketing, promociju, distribuciju i sigurnost Vašeg filma.\nUkoliko ste zainteresovani u proširenje Vašeg poslovanja i obuhvatanja šire publike, ili imate dodatnih pitanja, kontaktirajte nas na office@cinesseum.com.


RTCG - Radio Televizija Crne Gore - Nacionalni javni servis :: Ekonomija :: CBCG nagrađuje najbolje radove iz oblasti bankarstva\nPOVODOM DANA BANKE 22. 01. 2019. 11:20 >> 10:51 1\nPOVODOM DANA BANKE\nCentralna banka (CBCG) raspisala je konkurs za dodjelu godišnje nagrade te institucije u cilju stimulisanja naučne misli i afirmacije mladog i stručnog kadra u Crnoj Gori.\nCBCG, povodom obilježavanja 11. aprila - Dana Centralne banke, dodjeljuje godišnju nagradu za kategorije najboljeg diplomskog, magistarskog i doktorskog rada iz oblasti bankarstva i monetarne politike i teorije.\nNovčani iznos godišnje nagrade CBCG za ovu godinu, po kategorijama iznosi dvije hiljade eurq za diplomski rad, tri hiljade eura za magistarski i četiri hiljade eura za doktorski rad.\nPravo učešća na konkursu imaju državljani Crne Gore koji su u prethodnoj godini odbranili diplomski, magistarski ili doktorski rad na nekom od univerziteta, fakulteta ili visokih škola u Crnoj Gori.\nZaposleni i članovi Savjeta CBCG nemaju pravo učešća na konkursu za dodjelu godišnje nagrade.\nRadovi se dostavljaju CBCG, neposredno ili poštom na njenu adresu, najkasnije do 20. februara u papirnoj i elektronskoj formi (CD).\nUz radove, učesnici su dužni da pored prijave, dostave ovjerenu kopiju diplome odnosno uvjerenja o stečenom akademskom stepenu, biografske podatke i kopiju biometrijske lične karte ili uvjerenje o državljanstvu.\nNajbolje radove bira komisija koju imenuje guverner CBCG.\nKomisija može odlučiti da ne dodijeli godišnju nagradu za pojedinu kategoriju, ukoliko prijavljeni radovi ne zadovolje kriterijume kvaliteta.\nCentralna banka Crne Gore Godišnja nagrada


Senta: Gradskoj kući se uskoro vraća stari sjaj\nIzgrađena pre više od 100 godina u stilu secesije, zgrada će uz opštinsku i državnu podršku ponovo zasjati novim sjajem.\nPored toga, planirana su dalja renoviranja uz finansijsku podršku opštinskih vlasti i nadležnog ministarstva.\nOpština Senta priprema se za treću fazu obnove gradske kuće – rekao je gradonačelnik. Preostali deo, to jest leva fasada ostaje da se završi. U prethodnim fazama, zahvaljujući dugogodišnjem radu, kupola i desna strana fasade su vraćene u prvobitno stanje.\nRudolf Cegledi, gradonačelnik Sente: “Ova investicija, dobijena na poslednjem konkursu, iznosila je 12 miliona dinara, uključujuću i porez. Polovinu toga, 6 miliona dinara obezbedilo je Ministarstvo i sve je kompletno vraćeno u prvobitno stanje, a to je povrat starog sjaja jedne od najlepših građevina u našem gradu.”\nBalint Pastor, šef poslaničke grupe Saveza vojvođanskih Mađara smatra da je nadležno ministarstvo obavilo i obavlja važan posao ne samo za vojvođanske Mađare, već i za razvoj pokrajine: “Zahvaljujući dobrim idejama, Senta može da dobije važne iznose iz republičkog budžeta važne za realizaciju razvojnih ideja. To je više stotina miliona dinara, gledajući nekoliko godina unazad. Mislim da je mnogo više, nego bilo kada u prethodnom periodu. Ovo zahteva i vladajuću ulogu Saveza vojvođanskih Mađara, jer to rezultira lakše otvaranje vrata.”\nOpština Senta je uzorna jer se stvaraju ne samo odlične razvojne ideje. Ono što je najvažnije, ove ideje su ostvarive – naglasio je tokom svoje posete Branko Ružić, ministar državne i lokalne uprave. “Nastavljamo dobru saradnju, da Senta ostane ono što je uvek bila. Ne samo kulturno i ekonomski, postao je i sportski centar u ovom delu Vojvodine, trenutno se igra super liga u fudbalu u Senti. Takođe smatram da Senta koristi svoje turističke mogućnosti na najbolji mogući način i važno je da značajne domaće i inostrane kompanije ovde rade.”\nOpština Senta uspešan je dobitnik konkursa za elektronsku rekonstrukciju svečane sale Gradske kuće, koju realizuje od 720 hiljada dinara. Zahvaljujući novoj tehnologiji, nije modernizovan samo sistem glasanja koji koristi skupština, nego će se obezbediti i prevođenje.


Nova zanimanja i veštine za novo doba | Novine Toronto\nNova zanimanja i veštine za novo doba\nJasno je da novo doba i tehničke inovcije donose nova zanimanja i ukidaju neka poznata, ali stručnjaci sa Instituta za inovacije i preduzetništvo Brukfild, pri Univerzitetu Rajerson, kažu da se javljaju i neki trendovi koji mogu da izmene i perspektive budućih zanimanja i prirodu posla za Kanađane.\nU svom nedavnom izveštaju oni su identifikovali tridesetak tih trendova, no smatraju da u najvažnije spada sedam.\nPre svega, ističe se da će kreativnost biti jedna od najvažnijih i najtraženijih veština, ne više isključivo vezana za umetnost i dizajn. U svim industrijskim granama će se očekivati da zaposleni budu spremni da se angažuju u inovacijama i rešavaju probleme u hodu.\nPotom, usled sve prisutnijih prirodnih katastrofa, poput požara, poplava i sličnog, koje ostavljaju posledice po privredu, biće sve izraženija potreba za ljudima koji će biti angažovani u delatnostima za reagovanje u vanrednim situacijama. Klimatske promene isto tako otvaraju potrebe za svima koji imaju znanja i iskustva da se nose sa problemima koje one nose, kao i sve koji nude rešenja za njih.\nSektor haj teh detoksa postaće u narednih desetak godina sve neophodniji, kada se zna koliko smo svi već sada upućeni ili naviknuti na sve prednosti i mane stalne povezanosti na tehnološke uređaje. Kafei bez internet konekcije, mesta gde nije dozvoljeno unošenje smartfona, zdravstveni, velnes i drugi turizam, sve su to prostori koji traže ljude sa idejama i inicijativom.\nZa sada je 3D print u povoju, ali sledeća dekada najavljuje potencijale za sve spremne da iskažu svoj talenat u toj izuzetno širokoj oblasti.\nTakođe, menjaju se navike vezane za rad, počev od radnog vremena, do radnog mesta, pošto je sve rasprostranjeniji rad od kuće. Zbog toga se otvara potreba za novim poslovima iz domena brige o deci, isporuka na kućnu adresu i drugih usluga, i to sve sa fleksibilnim radnim vremenom.\nUz sve pomenuto, treba reći da će godine koje dolaze sve izrazitije zahtevati stalno učenje, kako zbog stalnog tehnološkog razvoja, tako i zbog poslova koji će se češće menjati nego što je to do sada bilo uobičajeno.